open-index/open-wikipedia-markdown huggingface dataset:
普京正撚樣

《**普京正撚樣**》 （；，）係一句針對俄羅斯總統普京嘅粗口，同時亦都係一首歌。呢首歌嚟自夏爾奇夫米達列斯足球會球迷喺2010年寫嘅一首球場歌。因為2014年克里米亞危機，呢首歌喺烏克蘭國內好多地方流傳，並獲得好多國際媒體報道。

## 原意
烏克蘭文嘅「<span lang="uk">хуйло́</span>」嘅拉丁轉寫包括huilo、huylo、khuilo、khuylo、xujlo等等，呢個字源自<span lang="uk">хуй</span> （khuy），喺烏克蘭文同俄文嘅意思都係指脧。加埋-lo之後就解「柒頭」。這句話簡寫птн x̆ло （ *ptn kh &#x306; lo* ），其中字母“ x̆ ”係西里爾字母х、у同й加埋，解做хуй呢個粗口 。 2014年5月，呢個字俾城市詞典收錄，解普京，呢件事獲得烏克蘭同白羅斯等等國家傳媒嘅報道。另外，烏克蘭等地亦都流傳住一句相似嘅口號「 ПТН ПНХ 」（PTN PNKh），係「 П у т и н, п ошёл н а х уй 」（*Putin, poshol na khuy* ，即係「普京躝開」）嘅縮寫。

俄羅斯記者話，呢段旋律最早改編自 1961年首歌《》嘅副歌部份，而米達列斯嘅球迷喺2010年將佢改做《正柒頭》，當時，米達列斯嘅事頭同烏克蘭足球總會主席果戈里·蘇基斯之間有拗撬，於是支持事頭嘅米達列斯球迷就用呢句粗口嚟表達對蘇基斯嘅不滿 。

2014年3月開始，作為烏克蘭東部主要城市之一嘅夏爾奇夫成為親俄示威嘅核心，夏爾奇夫嘅球迷就開始改嗌「普京正柒頭」   。呢首歌好快紅，喺各球會之間傳唱，甚至包括米達列斯嘅競爭對手當尼斯克薩克達同基輔戴拿模  。 2014年5月就有報導話，互相為敵嘅幾支球隊嘅球迷竟一齊唱呢首歌 。英國《衛報》話，「普京正柒頭」廣為流傳，已經成為「全國流行語」 。

### 2022年俄羅斯入侵烏克蘭

「普京正柒頭」喺2022年俄羅斯入侵烏克蘭期間再次流行起上嚟。烏克蘭釀酒商尤里·扎斯塔夫尼準備咗帶有英文字母「Putin Huylo」嘅玻璃樽，用嚟製作反抗俄羅斯軍隊嘅燃燒彈。  

烏克蘭黑客入侵咗俄羅斯嘅電動車叉電站，令啲叉電站叉唔到電，而係顯示包含「普京柒頭」嘅滾動消息。  

好多烏克蘭搖滾樂隊已經喺作品入面加入或者改編咗《普京柒頭》的旋律。例如，2014年4月21號樂隊AstrogentA出嘅一首重金屬歌就彈咗《普京柒頭》，並且加入好多遊行示威嘅鏡頭睇到佢已經流行喺烏克蘭球隊之間 。又例如，烏克蘭樂隊Teleri喺2014年5月6號出咗首《普京你好！ 》，呢首歌用雙關話，用英文嘅「Hello」（你好）代替「khuylo」（柒頭）藉以話「普京正柒頭」，喺副歌部分樂隊成員着住波衫扮球迷遊行並大嗌「普京你好」。樂隊半開玩笑咁講，話將佢哋嘅歌同鬧普京嘅口號連埋一齊完全係誤會，並且話只有唔識英文嘅俄羅斯人先會覺得係冒犯 。

2014年5月9號，網媒直播樂隊「雷蒙治基計劃」（）唱呢首歌嘅畫面 。 6月13號，樂隊喺音樂會上唱咗呢首歌 。樂隊亦都改編咗首歌。《基輔郵報》話，佢哋一共收到九段呢首歌嘅唱歌片同埋兩首有關嘅歌 。

## 政界人士引用
2014年5月，烏克蘭國會議員奧列·利亞殊科被拍到唱呢首歌，段片俾人擺上YouTube  。同年6月14號，烏克蘭一架之軍用運輸機俾親俄武裝組織之後，當時嘅烏克蘭代理外交部長安德烈·德希查喺前面對示威嘅群眾講咗呢句說話  ，佢話：「佢（普京）正一柒頭，但係——散隊啦，唔該！」有關講話俾Hromadske.TV播咗出嚟。無幾耐之後，烏克蘭總統波羅申科就任命咗另一個外交官帕夫羅·哥廉金主管外交部 。據烏克蘭媒體話，今次換人行為毫無徵兆 。《衛報》講，德希查嘅呢番說話引起俄羅斯高層普遍不滿。不過，喺Twitter話德希查用呢番話係為咗「尋求平息危險形勢」，並且讚揚德希查係個有經驗嘅外交官。

## 國際反響

呢首歌在烏克蘭之外嘅地方都出現過，包括墨西哥 、日本 、美國、加拿大、捷克 、波蘭同一啲西歐國家。

好多國際媒體都報咗相關事件，包括《衛報》、《華盛頓郵報》、《南德意志報》 、《華爾街日報》、自由歐洲電台／自由電台、《世界報》、《選舉報》、《》、《大西洋》、《》等等。烏克蘭電視台甚至加入咗維基百科嘅畫面截圖，當時篇文章已經有12種語言嘅版本  。

踎低噴飯喺倫敦一場表演入面加入咗普京同米高安哲羅大衛像條脧作為背景動畫，暗示「普京正柒頭」 。

## 命名
### 恆星
2014年7月，烏克蘭太空人將恆星TYC 3541-945-1命名為「普京正柒頭」星作為對俄羅斯吞併克里米亞嘅回應  。呢粒恆星位於天鵝座同天琴座之間，愛爾蘭網媒話：「喺晴朗嘅夜晚，你會見到『普京正柒頭』。」 

### 報紙
2014年7月起，怡陀米亞一份報紙用「普京正柒頭」作為報頭，報紙編輯話，佢哋咁做係因為好多讀者嘅要求 。

## 睇埋

* 俄羅斯軍艦，屌你老母！

## 參考資料
史提芬居里

**史提芬居里**（，）係一個美國嘅職業籃球手，職業生涯到而家都效力緊NBA金州勇士。

## 榮譽同記錄
*
*NBA總冠軍：2015年、2017年、2018年、2022年
*
*NBA總決賽MVP：2022年
*
*NBA最有價值球員：2015年、2016年
*
*
*
*NBA全明星賽MVP：2022年
*
*NBA三分波大賽冠軍：2015年、2021年
*
*
*NBA常規賽三分波紀錄（402）
*
*NBA總決賽生涯三分球命中數最多

## 攷

## 拎
奧亨利

**奧亨利**（，，），係美國嘅小說家。

## 出名作品
*《條子與聖歌》
*《最後一片葉子》
*《聖賢的禮物》
*《四百萬》
*《都市報導》
*《命運之路》
*《「真兇」》
*《似戲非戲》
*《白菜與國王》

## 攷

## 拎
鷹嘜食品

**廣東鷹嘜食品有限公司**係廣東食油廠，1984年成立，總部喺中山市。鷹嘜食品嘅產品包括花生油、粟米油、調和油、豆油等品種。

## 參考

## 出面網頁
*
R/K 選擇理論

**''R/K'' 選擇理論**（；）係生態學同進化方面嘅一套理論。根據呢套理論，响物競天擇之下，一隻生物物種生後代嗰陣一係重視**數量**一係重視**質素**，而呢樣差異會令到隻物種跟住出現一大拃相應嘅特質。

## ''R'' 選擇

如果一種物種生後代嗰陣係重視**數量**（策略），即係話種物種一吓過會生好多後代，例如八爪魚噉，八爪魚一次會生閒閒哋數以萬計嘅後代，而呢點表示呢種物種會有以下呢啲特質（策略引起嘅特質）：
*父母唔會點樣照顧啲後代，
*啲後代會生得快，
*體型通常比較細，
*通常比較短命，
呀噉。呢啲動物喺食物鏈入便嘅位置通常比較低。

大多數物種嘅昆蟲都係噉：蝴蝶、飛蛾同蟬等都係一次過生數以百計甚至千計嘅蛋，但係父母生完冇幾耐就會死，而且啲幼蟲會受到雀鳥同螳螂等嘅動物侵襲，生存率好低，可能每 100 條幼蟲得一兩條可以生存到去變成成蟲。

## ''K'' 選擇

如果一種物種生後代嗰陣係睇重**質素**（策略），即係話呢種物種一吓會生好少嘅後代，例如貓一次只會生幾隻或者鯨魚一次生一隻噉。而呢點表示呢種物種會有以下呢啲特質（策略引起嘅特質）：
*父或者母（甚至父母一齊）會落力噉照顧後代、
*啲後代會生得慢、
*體型通常比較大
*通常比較長命...
呀噉。呢啲動物喺食物鏈入便嘅位置通常比較高。

體型稍為大啲嘅哺乳類傾向係 K 型物種。例如狗、狼同人類等都係一次生一個至幾個仔女，生完之後父母會畀好多心機照顧啲仔女，而且佢哋喺生態系統入面「地位比較高」，唔似得（例如）昆蟲或者大鼠噉，大量嘅仔女會畀捕食者殺死。

## 睇埋
*獵食者
*食物鏈
*物競天擇

## 參攷
蘭茜

**蘭茜**（原名**簡詠嫻**，英文名：**Nancy Kan Wing Han**，）係香港節目主持人、演員、廣播節目前主持人，先後喺香港商業電台同新城電台任職，亦喺無綫電視《獎門人系列》擔任過「獎姐」，同拍過唔少電影，近年已復出幕前及幕後工作。

## 演出

### 電視劇（ViuTV）
*2022年：《940920》 飾 余淑敏

## 出面網頁
*

詠嫺
日文嘅書寫體系

**日文嘅書寫體系**（）係指用文字嚟記錄日文文章等嘅系統方法。跟世界第啲語言相比，日文嘅書寫系統比較複雜啲，現代日文由幾種文字構成：起源喺中國形意文字嘅漢字、表音文字平假名（喺文法型式上成日用）、片假名（主要用喺借詞）同埋以拉丁字母書寫嘅羅馬字。呢啲文字體系喺日常生活度各自有唔同嘅功能。

## 幾時用邊種文字

### 用漢字嘅情況

*名詞
*形容詞同動詞嘅詞幹
* 漢字文化圈嘅人名同地名
等等。

### 用平假名嘅情況

* 形容詞同動詞變位
* 助詞
* 冇漢字或漢字難讀嘅日文單詞
* 漢字讀法說明（振假名）
等等。

### 用片假名嘅情況

* 外來詞同人名
* 借詞
* 擬聲詞
*重點。好似用英文寫斜體嗰陣
* 技術同科學術語（生物名，例如「ヒト」（人）、「ネコ」（貓））
等等。

### 用羅馬字嘅情況

* 首字母縮略詞、首字母縮寫。例如，NATO（「北大西洋公約組織」嘅縮寫）。
* 名片同護照名等等。
* 喺日本同國外都會用嘅公司名、品牌名、產品名等。
等等。

（注意：日常生活度並冇用羅馬字寫日文單詞嘅例子，除咗轉寫。）

## 拎
* 現代日本書寫系統：摘自《讀寫與腳本》
* 基斯杜化西利 (Christopher Seeley) 嘅《20世紀日本文字系統：改革與變革》
張厚耀

**張厚耀**（**Sue Chang**，），係香港女模特兒，亦係位插畫師、作家，出過幾本同韓國旅遊同韓文教學嘅書。佢本身係中韓混血兒，喺南韓京畿道富川市出世，細個嗰陣同屋企人移居香港。

## 演出

### 電視劇（ViuTV）
*2022年：《940920》 飾 林楚凝阿媽

## 著作
* 
* 
* 

* 
* http://www.hkedcity.net/library/book/index.phtml?isbn=9789881409348 
* http://www.hkedcity.net/library/book/index.phtml?isbn=9789887913528

## 外部連結
* 個人插畫嘅 Facebook Page
* Alaizi Art Tour嘅 Facebook Page
* Miss Sue Chang 韓語小教室  嘅Youtube Channel
*Go Go Sing 고고씽  嘅Facebook Page
黃琳

**黃琳**可以係指：
* 黃琳 (江蘇)：中華人民共和國嘅控制科學專家，江蘇揚州人。
* 黃琳 (模特)：台灣知名網紅、模特。
* 黃琳 (民進黨)：中華民國政治人物，民進黨成員。
* 江華 (政治人物)：1907年出世中國政治人物，曾經用過黃琳呢個名。
黃琳 (江蘇)

**黃琳**（）係中國控制科學專家，中國科學院院士，研究領域係穩定性理論同埋控制理論，江蘇揚州人。

## 生平
黃琳1935年喺江蘇揚州出世，1957年喺北京大學數學力學系畢業，1961年喺北京大學數力系研究生畢業。而家係北京大學力學與工程科學系教授。2003年當選為中國科學院院士。

## 參考

類:中國科學院院士
類:北京大學舊生
類:揚州人
琳
黃琳 (民進黨)

**黃琳**係臺灣民進黨政治人。

## 早年生涯
佢來自單親家庭，由媽媽湊大。佢喺淡江大學公共行政學士畢業，之後做過新黨台北市議員陳彥伯、民進黨台北市議員王閔生嘅助理，亦有擔任過景文科技大學教學卓越計畫嘅專員。喺參與2022年台灣地方選舉之前係立法委員羅致政嘅特助。

## 爭議
### 為新黨服務嘅經歷
佢喺2022年台灣地方選舉入面有意代表民進黨出戰新北市第9選區，參與黨內初選，因為獲得婦女保障名額，所以差唔多係直接保送。但初選期間，佢被揭發曾經做過親中派新黨嘅議員助理，甚至2016年加入民進黨後仍然喺新黨市議員陳彥伯嘅辦事處工作，直到2018年陳彥伯敗選之後先轉去民進黨籍市議員嘅服務處任職。佢之後回應話當時為分擔家計先去政黨工作，自己從來無迴避呢段歷史，作為小黨工或民代助理，佢服務嘅對象永遠係不分藍綠嘅廣大民眾。

## 參考


## 出面網頁
* 

類:民主進步黨黨員
琳
砂岩

**砂岩**，又寫做**沙岩**、**砂巖**，係種沉積岩，主要由直徑0.0625到2毫米嘅矽酸鹽礦物顆粒組成，佔全地球沉積岩約莫兩成幾。
陳聖文

**陳聖文**，台灣民進黨政治人物。

## 家庭
佢爸爸係殯葬業知名人士、台灣仁本集團董事長陳原，妹妹陳湘潔係伊林經紀公司旗下嘅模特兒。

## 經歷
* 立法委員邱志偉國會辦公室助理
* 台灣優質生命協會志工隊隊長
* 台灣仁本服務集團董事長特助

## 政治經歷
佢喺2022年3月開始投入同年台灣地方選舉入面民進黨嘅初選（台北市大安文山區），選舉初期，由於佢狂掃大安、文山200面大小看板，令唔少現任議員都開始緊張，公眾亦有一啲討論。

## 爭議
### 具國民黨背景爭議，陳聖文以中共獨裁侵吞家族資產經歷回應
喺2022年台灣地方選舉民進黨初選期間，但選舉期間卻被揭發曾經加入國民黨，甚至係鮮明親中派洪秀柱嘅超級擁躉，之前又喺上海讀書，仲做過中國嘅台灣學生聯誼總會常務秘書長。當時有評論就質疑，陳聖文同埋黃琳（另一個同一初選被揭發有新黨背景嘅民進黨成員）加入民進黨，其實係統派「借殼上市」。陳聖文之後回應事件，話當年佢係跟經商嘅爸爸去上海讀大學，係親眼見證中國政府點樣專制獨裁，將佢哋嘅事業由合法變成非法，資產收歸國有，所以了解民主重要，深刻體會台灣自由平等嘅可貴。佢又話，佢唔迴避以前喺國民黨嘅經歷，承認以前嘅政治判斷有偏頗，經歷係自我成長同修正嘅歷程，所以後來加入民進黨。

## 參考


## 出面網頁
*
預格諾派

**預格諾派**（，），又譯**胡格諾派**、**休格諾派**（）、**法國新教**，係16世紀到17世紀法國基督新教信奉加爾文主義嘅一個教派，喺宗教改革嗰陣活躍。

16世紀嗰陣，成個歐洲都唔容忍其他宗教，喺法國亦唔例外。1560年代，部分天主教牧者公開發表勦滅預格諾派嘅言論，結果釀成1572年幾千人遇難嘅聖巴多祿繆慶日大屠殺；直至1598年嘅南特詔書畀佢哋有某程度上嘅自由。1685年，路易十四廢除南特詔書，20萬預格諾派教徒離開法國，走難到荷蘭、英國、瑞士同北美。

## 參考資料

## 註

## 書目

*
民族大遷徙時期

**民族大遷徙時期**係歐洲史入面一個時期，一般指公元4到6世紀嗰陣多個蠻族（包括法蘭克人、哥德人、阿拉曼人、奄蔡、匈人、阿華爾人）對羅馬帝國嘅領土嘅入侵而導致西羅馬帝國衰亡嘅時期。
阿拉曼人

**阿拉曼人**又叫**阿勒曼尼人**，係日耳曼人嘅分支，喺3到6世紀活躍，主要活躍喺萊茵河上游範圍。
第十五屆馬來西亞大選

**第15屆馬來西亞大選**喺2022年11月19號進行，以改選馬來西亞下議院全部議席。假設冇改動選區嘅話，一共有222個議席。除咗霹靂、彭亨、同埋玻璃市之外所有州議會都唔會一併改選。

喺2020年開始嘅馬來西亞政治危機之下，外界一直喺度估到底會唔會提早大選 。

## 結果
安華領導嘅希望聯盟攞到82席，成為第一大聯盟，不過希盟未有過半，要入主政府就要同其他政黨合作。國民陣線就喺呢次選舉慘敗，得返30席；慕尤丁領導嘅國民聯盟就攞到77席（包括4席係同沙巴其他政黨合作嘅土團黨成員）；馬哈迪嘅祖國行動聯盟就全軍覆沒。

## 籌組政府
由於呢屆選舉冇任何一個政黨聯盟攞到過半數，形成懸峙國會，最後喺馬來西亞元首嘅諭令之下，除咗國盟以外嘅140幾個議員籌組新一屆政府，由希盟嘅安華任相，國陣嘅阿末紮希同砂盟嘅法迪拉·尤索夫就成為副首相。

## 註

## 參考


類:2022年選舉
新月沃土

**新月沃土**係指西亞幼發拉底河同底格里斯河流域（兩河流域）連同地中海東岸同北非尼羅河流域構成一個新月形嘅範圍，亦係兩河流域文明同古埃及文明嘅發源地。
唵

**唵**（**ॐ**）係個天城字，喺印度多個宗教（包括印度教、佛教、耆那教、錫克教）入面都有神聖嘅意思。
烏克蘭大饑荒

**烏克蘭大饑荒**（，*Holodomor*）係1932到1933年烏克蘭蘇維埃社會主義共和國嘅大饑荒，估計有超過350萬烏克蘭人餓死。喺烏克蘭角度去睇，呢次饑荒並唔係天災，而係蘇聯史太林政府專登整出嚟，為咗對烏克蘭人進行種族滅絕，依家已經有十幾個國家承認呢個係一場種族滅絕。
意大利統一

**意大利統一**係指由1848年到1871年將意大利半島諸國統一成一個意大利王國嘅過程。
宮殿記憶法

**宮殿記憶法**（Method of Loci），又叫做**位置記憶法**，係一種記憶術，形式係主動想像一個自己最熟悉嘅場境，然後透過裏面嘅物體擺設，將要記住嘅內容同呢啲物體擺設做連結，之後只要叫出熟悉嘅場景，就可以將有關嘅事物記憶都一齊叫出嚟。

## 主要步驟
# 打造記憶宮殿
# 規劃一條熟悉路徑
# 以圖像聯想來編碼
# 參觀記憶宮殿

## 文化影響
喺電視劇《讀心神探》入面就有一件單元以宮殿記憶法做主題，故事設喺一間記憶學校裏面，單元主角廖美詩（譚小環飾演）甚至以宮殿記憶法殺死黎進鴻（黃長興飾演）。

## 參考
游擊

**游擊**，又叫**打游擊**、**游擊戰**，係種唔正規嘅戰術，主要係由細規模同機動性強嘅戰鬥團隊對大規模嘅傳統軍隊發動襲擊。參與游擊嘅戰鬥團隊會叫做**游擊隊**。
烏克蘭旗

**烏克蘭旗**，係代表烏克蘭嘅旗。旗長闊比例2:3，上面一半係藍色，下面一半係黃色。
靈性

**靈性**係宗教學入面嘅一個概念，指個人喺各種相處關係中達到平衡嘅最佳狀態。

靈性嘅意思隨住時間不斷發展同擴展，而唔同嘅定義可以同時並存。傳統上，靈性係指一種宗教上嘅重塑過程，目的係「回復人類原本嘅形態」， 並以「上帝嘅形象」為導向， 呢一點可以喺世界各大宗教嘅創立者同神聖嘅書之中見到。

呢個詞最早喺早期基督教入面用到，用嚟形容一種以聖靈為中心嘅生活方式，到咗中世紀晚期，其涵義就擴展到包括人生入面嘅精神同心理層面。

喺現代，呢個詞已經擴散到其他宗教傳統之中。其定義亦擴闊，用嚟形容更廣泛嘅經驗，包括各種神秘主義同宗教傳統。現代用法多數係指一種對神聖層面嘅主觀體驗，以及「人賴以生活嘅最深層價值同意義」，而且往往同有組織嘅宗教機構分開。呢啲體驗可能包括相信一個超越日常可觀察世界嘅超自然領域，個人成長，對終極或神聖意義嘅追尋，宗教經驗 ，又或者同自己嘅「內在層面」或靈嘅相遇。

## 註

## 攷
武漢肺炎紐埃疫情

**武漢肺炎紐埃疫情**係介紹「武漢肺炎」喺紐埃嘅爆發情形。截至2022年4月30號，紐埃夾埋有9單確診病例，冇人死亡。

## 情況
### 2019年12月～2022年2月：全程零感染
紐埃離最近嘅大陸都好遠，加上人口少兼靠外資援助收入，境內先至得1個國際機場，淨有往返紐西蘭嘅一個禮拜一班航班直達。自從紐西蘭喺2020年1月24號發現第一單武漢肺炎感染個案後，紐埃境內加強咗限制入境，淨畀紐埃政府批准啲人先至畀返嚟。若果喺紐西蘭同紐埃兩者以外啲國家嚟入境紐埃，必須要未喺有感染武漢肺炎啲國家入面住過或接觸過武漢肺炎感染案例先至得。雖然紐埃政府喺2021年3月24號開始恢復返往返紐西蘭嘅零隔離入境政策，但係從同年4月2號開始繼續減少航班到半個月一班飛機直達，要有批准入境嘅介紹信，入境後亦要隔離14日。從2021年5月31號開始，入境前若果之前注射過有效嘅新冠疫苗，可以喺紐西蘭境內唔使隔離就有得入境紐埃。同年8月24號重唔畀喺武漢肺炎高風險國家啲旅客入境，淨保留咗紐埃籍居民同有緊急救援同人道主義救援嘅入境道路。所以從2020年1月24號開始一直以嚟，紐埃兩年幾未出過任何武漢肺炎感染個案。

### 失守
2022年3月7號，紐埃確診咗第一單感染武漢肺炎個案，患者出自喺紐西蘭屋崙往返紐埃嘅26人航班入面。據了解，患者係歸國嘅紐埃公民，入境前打過兩次疫苗，入境到上機前一直冇發現，直到入境紐埃後先至發現感染武漢肺炎。雖然喺跟住嗰半個月內未發現感染武漢肺炎個案，直到同月23號又發現多4單，都係出自同月21號喺紐西蘭屋崙往返紐埃嘅38人航班入面，雖然入境期間測試結果係陰性，但係第三日複檢期間發現核酸測試結果係陽性而證實感染武漢肺炎。正因為一次性咁多單感染案例，紐埃政府宣佈國家陷入黃色警報狀態，國民出街一定要戴口罩兼保持社交距離，若果發現有懷疑有類似武漢肺炎症狀，請留喺屋企或直接去醫院；重有隨時官方健康同政府信息發佈狀況。同月29號又確診多兩單武漢肺炎個案。喺成個三月份，總共夾埋出現7單感染個案。而第一單感染武漢肺炎個案嘅患者喺4月5號好返出院，同日亦有三位武漢肺炎患者亦好返出院；淨低嗰兩位武漢肺炎患者亦喺5日後好返出院。

嚟到同月21、29號，紐埃又再先後夾埋確診多兩單武漢肺炎感染個案。

## 攷
岑參

**岑參**（，），係唐朝嘅邊塞詩人。

## 作品
* 感舊賦
* 青山峽口泊舟懷狄侍禦
* 白雪歌送武判官歸京
* 走馬川行奉送封大夫出師西征
* 輪台歌奉送封大夫出師西征
* 玉門關蓋將軍歌
* 北庭西郊候封大夫受降回軍獻上
* 暮秋山行
* 至大樑卻寄匡城主人
顧愷之

**顧愷之**（，），字**長康**。係東晉出名嘅畫家。

## 佢嘅畫
### 洛神賦圖

### 列女仁智圖
鄭玄

**鄭玄**（，），字**康成**，係東漢嘅經學家同埋預言家。

## 作品
*《毛詩箋》
*《三禮注》
*《鄭司農集》
顧炎武

**顧炎武**（，），字**忠清**，一字**寧人**。係明末清初嘅思想家同學者，明末清初三先生其中之一（另外兩位係黃太沖、王船山）。
張仲景

**張仲景**（，），名**機**，字**仲景**。係東漢末年嘅醫學家。佢寫咗《傷寒雜病論》。
班昭

**班昭**（，），字**惠班**，係東漢嘅文學家同史學家。佢係班彪個女，班固、班超個妹，係中國第一位女性歷史學家。
管仲

**管仲**（，），**姬**姓，**管**氏，名**夷吾**，字**仲**，諡**敬**。係春秋時代法家嘅代表人物。
班超

**班超**（），字**仲升**，係東漢名將，老豆班彪係出名嘅史學家，阿哥班固亦係史學家，並稱「三班」。
李偉菘

**李偉菘**（；；），係華語流行音樂作曲家同音樂製作人。

## 作曲作品
### 1986年

*黃鶯鶯 - 家和萬事興（新加坡同名電視劇主題曲）

### 1993年

*童安格 - 真愛是誰（同李偲菘一齊作曲）
*童安格 - 生命過客（同李偲菘一齊作曲）
*陳慧嫻 - 碎花（同李偲菘一齊作曲）

### 1994年

*張學友 - 我等到花兒也謝了（粵語版及國語版）
*黎明 - 如果...（國語版：歸還）
*成龍 - 給我一片天（同李偲菘一齊作曲）
*成龍 - 醉拳（粵語版及國語版）（同李偲菘一齊作曲）
*堂娜 - 因為我們還有愛（同李偲菘一齊作曲）
*堂娜 - 你有沒有試過真的愛我 
*堂娜 - 情陷已深
*劉嘉玲 - 愛很難

### 1995年

*巫奇 - 犯錯
*李國祥 - 情到濃時
*林憶蓮 - 知難不退
*林憶蓮 - 不愛的理由（同李偲菘一齊作曲）
*張清芳 - 是我心甘情願
*黎瑞恩 - 覺悟
*劉錫明 - 再愛還是不愛 
*郭嘉璐 - 我的世界還在變 

### 1996年

*劉德華 - 該怎麼才知道
*劉德華 - 保証
*葉蒨文、李偉菘 - 在我身旁
*陳奕迅 - 愛情・幼稚

### 1997年

*李克勤 - 在我身邊
*李偉菘 - 我終於傷心夠（粵語版及國語版）
*李偉菘 - Stay V.S 走
*李偉菘 - 我的隨想曲
*梁詠琪 - 洗臉（同李偲菘一齊作曲）
*蘇永康 - 心窩
*鄭中基 - 情詩
*鄭中基 - 一天一天
*許茹芸 - 哭墻
*張智霖 - 騷擾

### 1998年

*李玟 - 想你的365天
*彭佳慧 - 聽到你一聲再會
*彭佳慧 - 死心眼
*彭佳慧 - 失戀一個月
*柯以敏 - 兩難
*柯以敏、李民雄 - 說你快樂

### 2000年

*孫燕姿 - 終於
*孫燕姿 - Leave Me Alone
*孫燕姿 - 我要的幸福
*陳曉東 - 比我幸福（同李景昇一齊作曲）
*彭佳慧 - 一九九幾的他（同黃義達一齊作曲）
*蔡依林 - Show Your Love

### 2001年

*李克勤 - 不知不覺愛上你
*李克勤 - 狐狸尾巴
*孫燕姿 - 風箏
*梁詠琪 - 進化論（國語版：左腳右腳）
*許志安 - 這一秒，你好不好（同李景昇一齊作曲）
*陳予新 - 完美結局
*蔡依林 - Lucky Number

### 2002年

*孫燕姿 - Leave
*梁朝偉 - 這次是真的
*陳曉東 - 圓滿

### 2003年

*孫燕姿 - 未完成
*孫燕姿、倉木麻衣 - My Story, Your Song
*蔡依林 - 假面的告白
*譚詠麟 - 無需要 

### 2004年

*孫燕姿 - 慢慢來
*蘇有朋 - 起跑點 
*蘇有朋 - 戀愛視窗
*蘇有朋 - 夢見北極光

### 2005年

*溫嵐 - 離不開他

### 2006年

*孫燕姿 - 雨天
*蘇慧倫 - 我的勇敢我的快樂

### 2007年

*辛曉琪 - 渴望
*阿杜 - 你說
*孫燕姿 - 逆光
*孫燕姿 - 飄著
*陳偉聯 - 我會用真心填滿你的孤單
*張棟樑 - Super Idol
*張靚穎 - G大調的悲傷
*張靚穎 - 我們說好的
*蔡依林 - 怕什麼

### 2008年

*羅志祥 - 搞笑
*蕭敬騰 - 收藏
*楊宗緯 - 回憶沙漠（曲、監）
*吳佩慈 - 夜光航線（同李偲菘一齊作曲）
*吳佩慈 - 天空藍（同李偲菘、于曉光一齊作曲）
*馮德倫 - 實驗品（同李偲菘、于曉光一齊作曲）

### 2009年

*蔡依林 - 慣性背叛
*蕭亞軒 - 坦白
*郭采潔 - 又圓了的月亮
*周蕙、新七小福 - 不老的月亮
*蕭敬騰 - 善男信女
*蕭敬騰 - 愛過了頭

### 2010年

*張靚穎 - 木蘭星
*郭采潔 - 煙火

### 2011年

*孫燕姿 - 時光小偷
*李克勤 - 最佳良藥
*李克勤 - 偶爾平凡（同于曉光一齊作曲）
*泳兒 - 一天一天
*蕭煌奇 - 末班車
*吳建豪 - 有你在（同林韋罕一齊作曲）
*張棟樑 - 曬乾悲傷
*李佳薇 - 也好也不好

### 2013年

*許慧欣 - 淚水的盡頭
*王詩安 - 你好嗎

### 2014年

*孫燕姿 - 無限大
*孫燕姿 - 天使的指紋
*李佳薇 - 真話

### 2016年

*李佳薇 - 念舊

### 2017年

*孫燕姿 - 漂浮群島

## 得獎
*1995年 新加坡 金曲獎：最佳本地作曲《我等到花兒也謝了》
*1996年 香港 金曲獎：最佳作曲
*1997年 新加坡 詞曲作者協會年度獎：最佳華語音樂創作人、最佳本地音樂創作人
*2001年 新加坡 金曲獎：最佳唱片製作獎（同李偲菘）、最佳本地作曲《我要的幸福》
*2001年 新加坡 紅星大獎：特別成就獎
*2004年 新加坡 詞曲作者協會年度獎：最佳本地華語音樂創作人
*2008年 新加坡 金曲獎：最佳本地作曲《收藏》
*2014年 新加坡 金曲獎：最佳本地作曲《天使的指紋》

## 參考

## 出面網頁
*
*
2019年FIFA世青盃

**2019年FIFA世青盃**係第22屆FIFA世青盃，2019年5月23號到6月15號喺波蘭搞，最後烏克蘭隊贏咗。

## 參賽隊伍

## 賽事
### 分組賽
#### A組

#### B組

#### C組

#### D組

#### E組

#### F組

#### 小組第三名

### 淘汰賽

#### 十六強賽

#### 半準決賽

#### 準決賽

#### 季軍戰

#### 決賽

## 總排名

## 參考


## 出面網頁
*
Asanee Chotikul

**Asanee Chotikul**，係泰國男歌手，組合Asanee–Wasan成員。

## 音樂作品
### 同組合Asanee–Wasan作品
* *Bah horb fang* (*Carry a lot of Things), 1986
* *Puk-chee roy nah* (*Sufficiency Makeover*), 1987
* *Kra-dee dai narm* (*As Happy As a Lark), 1988
* *Fuk tong* (*The Pumpkin*), 1989
* *Sup-pa-rod* (*Pineapple*), 1990
* *Rung gin narm* (*Rainbow*), 1993
* *Bang Or* (*Ah!*), 1997
* *Jin ta na karn*  (*Imagination*), 2002
* *Sen Yai*  (DVD–VCD of concert "Sen Yai" on 2 February 2003, also on cassette, two versions), 2003
* Asanee & Wasan  (boxed set of first eight albums), 2006
* *Dek Lieng Gae*  (*The Shepherd Boy*), 2006
* *Concert 20th Year*  (DVD–VCD), 2006
* *Pug Ron* (*Vacation*), 2007

## 參考
謝子陽

**謝子陽**（），中國歌手，四川雅安出世，喺英國東英吉利亞大學畢業主修經濟數學與統計學，讀書時受到唔少英國流行音樂影響，2021年尾加入寶麗金唱片。

## 音樂作品

* 2018年 - 單曲《瞞不住》
* 2021年 - 專輯《尋常》
* 2022年3月 - 單曲《不想承認》

## 部分創作歌曲

* 2024年： Tutor Koraphat / Yim Pharinyakorn《我想把你關在眼睛裡》

## 參考
怪誕城之夜

**怪誕城之夜**可以係指：
*怪誕城之夜 (電影)，添·布頓創作監製嘅奇幻動畫電影。
*怪誕城之夜 (專輯)，香港組合Zarahn喺2007年9月25號推出嘅第三張專輯。
超越新聞網

**超越新聞網**係一個香港親中派媒體，標榜自己以寬廣國際視野超越民粹同建制惡鬥。宗旨亦提及捍衛中華文化同代表華人。佢哋網站表示，主要依賴讀者用支付寶、微信支付或Paypal捐錢支持營運。

## 政治立場
佢哋立場親中，激進親中派傳媒人屈穎妍、謝悅漢都有為超越新聞網供稿。佢哋嘅內容除咗高度讚揚北京政府外，亦對歐美主張民主價值嘅國家持負面態度，例如，喺俄羅斯入侵烏克蘭嘅時候美國對俄羅斯嘅制裁，就被超越新聞網話係「強盜搶劫」。

## 外部連結

* 
* 官方網站

## 參考
哇到寶

《**哇到寶**》（）係新加坡新傳媒私人有限公司嘅電視劇，由哇哇映畫製作，徐彬、劉怡伶、陳漢瑋同埋程家頡領銜主演，林明倫、翟思銘共同演出。 

## 故事概要
人前睿智和善，人後機關算盡嘅電子商務大亨馬大寶，為咗鬥垮自己嘅仔馬德明，喺發布會上，剽竊咗德明嘅智能果汁杯（AI杯）嘅概念；因為發現細佬馬小寶同物流公司老闆郭家成勾結賣假貨牟利，大寶毫不留情要將小寶依法查辦，但就冇諗過因為咁「變成」一隻住在AI杯裡嘅冤死鬼。年輕女孩佘小倩係哇到寶網購平台嘅忠實用戶，更加係大寶嘅頭號粉絲！小倩最大嘅願望，就係能夠去哇到寶返工，然後同馬大寶一齊並肩作戰，成為同大寶一樣魅力無限嘅職場強人！當小倩意外網買到住著鬼大寶嘅AI杯後，佢就以為對方係隻厚臉皮冒認馬大寶嘅野鬼！畢竟，小寶存心隱瞞大寶嘅死，導致大寶只能放下身段，喺小倩面前扮一隻精靈又裝可憐嘅鬼，呃小倩幫自己追查死因，因為他只記得自己被偷襲後，就莫名其妙死咗。暗戀小倩嘅物流公司太子爺郭仁傑，對小倩有求必應，隨傳隨到！仁傑同德明同病相憐，總係被父親質疑自己嘅工作能力，兩男惺惺相惜，一齊合作，要同哇到寶抗衡！德明心繫小倩，小倩並唔知自己其實就係促成德明創立GoReach購物平台嘅幸運星！每當德明遇上難題嘅時候，小倩都會能夠讓德明有所啟發，解決問題。小倩終於相信鬼大寶就係貨真價實嘅馬大寶！

## 播出時間

## 演員陣容
### 領銜主演

### 其他演員

## 電視劇歌曲

## 參考
梁萬年

**梁萬年**（）係中國政府官員，安徽人。

## 學術生涯
1978至1983年，梁萬年喺安徽醫科大學攻讀公共衛生學士，1983至1986年讀流行病學碩士。2000至2003年喺中國協和醫科大學讀流行病與衛生統計學博士。

1986至1996年，佢喺安徽醫科大學衛生管理學院先後做講師、副教授、副院長。1997至2003年，喺首都醫科大學做過預防醫學系副主任，公共衛生與家庭醫學學院院長，教務長，研究生院院長，副校長。2020年起，做清華大學萬科公共衛生與健康學院常務副院長。

## 政治生涯
2003至2005年，佢調到北京市衛生局做副局長，2005至2009年做常務副局長。2009年，佢調到中國衛生部衛生應急辦公室做副主任。

## 參考
林卓夫

**林卓夫**（），字壽源，香山隆都安堂鄉人，係廣東政治人。

## 生平
林卓夫喺1897年出世，喺廣東省高等師範學校（中山大學前身）畢業，做過省、縣中學老師，上海市體育專科學校總務。1929年天熱，做中山縣立中學（依家嘅中山一中）校長。1937年，出任廣東省教育廳督學。

1930年，林卓夫做過好短時間中山縣西鄉區長。1939年，林獲任國民黨中山縣黨部書記長。同年7月，日軍進攻橫門，中山第一次淪陷，佢要求部屬疏散到五區，自己就隨軍抗戰。10月2號，日軍轟炸尖峰山附近，林炸到重傷，送咗去澳門醫。1940年3月中山第二次淪陷前，縣政府遷往八區斗門。同年春，佢畀國民黨中央黨部調去重慶，進入中央訓練團第七期訓練。受訓完畢，返中山無耐，就兼任中山縣長、中山縣戰地國民兵團團長、中山縣地方守備總隊副總隊長。

1942年，佢改任國民黨港澳灣總支部委員兼澳門支部主任委員，維持國民黨黨務响香港嘅正常運作。香港淪陷後，喺葡屬澳門繼續組織抗日活動。

林卓夫一方面積極抗日，另一方面防止赤化，按上級要求落令解散廣東省青年抗日先鋒隊中山縣隊、中山縣戰時婦女協會，禁止呢啲受中國共產黨領導或影響嘅抗日團體嘅一切活動。

## 過身同後事
林卓夫喺澳門做嘢嗰陣，揭露日軍分子嘅惡行，引來日僞憎恨，畀日偽列做第2名暗殺對象。有人勸佢走佬離開澳門避風頭，佢話：「為國死，吾何憾」，並立下遺囑，準備好後事。

1943年2月1號晏晝，林卓夫參加澳門鏡湖醫院新值理就職會並上台演講，揭露日軍暴行，又主持咗國民黨紀念活動。晚黑8點半散會，佢喺返柯高馬路（依家嘅高士德馬路）途中，跟尾嘅兇徒鮑德（又名鮑滋常，中山人）向佢連開五槍後逃去。佢送去山頂醫院搶救，不治身亡，終年46歲。出殯嗰日，澳門各界人士、邑僑親朋，出席喪禮嘅超過二千人。抗日戰爭勝利後，佢畀國民黨中央黨部列為35烈士之一，傳令表彰。1947年，中山縣民眾迎林卓夫靈柩返中山，葬响石岐迎陽山烈士墳場。中山縣立中學同學會幫佢單獨起咗個墓，立咗碑文。文化大革命期間，林卓夫墓被毀，骸骨不知所終。

2007年，《中山日報》報導，佢嘅墓碑喺石岐南下麻洲街畀人攞來鋪路，踩咗幾十年。報導之後，佢嘅墓碑卒之當係珍貴文物畀中山市文化部門收藏。

## 參考
王昌齡

**王昌齡**（，），字**少伯**。係大唐邊塞詩人。

## 作品
*變行路難
*塞下曲四首
*塞上曲
*從軍行二首
*少年行二首
*長歌行
*悲哉行
*古意
*放歌行
*越女
*鄭縣宿陶太公館中贈馮六元二
*聽彈風入松闋贈楊補闕
*緱氏尉沈興宗置酒南谿留贈
*爲張僓贈閻使臣
*贈史昭
*秋山寄陳讜言
*出郴山口至疊石灣野人室中寄張十一
*宿灞上寄侍禦璵弟
*次汝中寄河南陳贊府
*同從弟銷南齋玩月憶山陰崔少府
*代扶風主人答
*酬鴻臚裴主簿雨後北樓見贈
*送任五之桂林
*山中別龐十
*留別伊闕張少府郭大都尉
*送韋十二兵曹
*東京府縣諸公與綦毋潛李頎相送至白馬寺宿
*送東林廉上人歸廬山
*留別武陵袁丞
*別劉諝
*岳陽別李十七越賓
*留別岑參兄弟
*送劉眘虛歸取宏詞解
*巴陵別劉處士
*宿裴氏山莊
*淇上酬薛據兼寄郭微
*詠史
*雜興
*秋興
*齋心
*獨遊
*香積寺禮拜萬廻平等二聖僧塔
*就道士問周易參同契
*諸官遊招隱寺
*宴南亭
*何九於客舍集
*洛陽尉劉晏與府掾諸公茶集天宮寺岸道上人房
*觀江淮名勝圖
*灞上閒居
*風涼原上作
*裴六書堂
*江上聞笛
*太湖秋夕
*趙十四兄見訪
*過華陰
*九江口作
*大樑途中作
*途中作
*山行入涇州
*小敷穀龍潭祠作
*段宥廰孤桐
*琴
*初日
*失題
*贈宇文中丞
*箜篌引
*烏棲曲
*城傍曲
*行路難
*奉贈張荊州
*駕出長安
*駕幸河東
*胡笳曲
*潞府客亭寄崔鳳童
*和振上人秋夜懷士會
*送李擢遊江東
*沙苑南渡頭
*客廣陵
*靜法師東齋
*素上人影塔
*遇薛明府謁聰上人
*謁焦鍊師
*宿京江口期劉昚虛不至
*寒食即事
*九日登高
*萬歲樓
*夏月花萼樓酺宴應制
*送歐陽會稽之任
*同王維集青龍寺曇壁上人兄院五韻
*東谿翫月
*朝來曲
*從軍行
*答武陵田太守
*題灞池二首
*題僧房
*擊磬老人
*送胡大
*送郭司倉
*送李十五
*送張四
*武陵田太守席送司馬盧谿
*送譚八之桂林
*送劉十五之郡
*從軍行七首
*出塞二首
*采蓮曲二首
*殿前曲二首
*春宮曲
*西宮春怨
*西宮秋怨
*長信秋詞五首
*青樓曲二首
*青樓怨
*浣紗女
*閨怨
*甘泉歌
*蕭駙馬宅花燭
*觀獵
*寄穆侍禦出幽州
*寄陶副使
*至南陵答皇甫嶽
*西江寄越弟
*李四倉曹宅夜飲
*宴春源
*龍標野宴
*聽流人水調子
*梁苑
*武陵龍興觀黃道士房問易因題
*送魏二
*別李浦之京
*送狄宗亨
*送薛大赴安陸
*芙蓉樓送辛漸二首
*重別李評事
*別陶副使歸南海
*送人歸江夏
*送李五
*送十五舅
*留別郭八
*送竇七
*巴陵送李十二
*送裴圖南
*留別司馬太守
*盧溪主人
*送程六
*送朱越
*別辛漸
*送柴侍禦
*送萬大歸長沙
*送吳十九往沅陵
*別皇甫五
*送崔參軍往龍溪
*送鄭判官
*送姚司法歸吳
*送高三之桂林
*旅望
*題朱鍊師山房
*武陵開元觀黃鍊師院三首
*河上老人歌
*春怨
*句
*武陵開元觀黃鍊師院 (山觀空虛清靜門)

## 出面網頁
謝悅漢

**謝悅漢**，香港親中派傳媒人兼時事評論員，有喺《亞洲週刊》、《超越新聞網》、《新大學》同《眾新聞》撰寫文章。

## 政治立場觀點
佢立場親中，主張兩岸統一，吹捧中國國力崛起，形容『英國已是沉淪為二三流國家』，又多次指控美國同埋西方國家無理圍堵打壓中國，而西方傳媒就經常醜化抹黑中國。另外佢亦曾經公開攻擊香港記者協會。

佢對香港民主運動嘅抗爭者亦持有負面態度。例如，喺警察朱經緯刻意襲擊途人一案入面，佢曾經批評法官對朱經緯判刑過重。另外，喺新黨四名骨幹人員因為勾結中共違反台灣國安法被捕嘅事件入面，佢亦形容被捕嘅新黨年青成員係台灣回歸祖國嘅希望，同時批評台灣總統蔡英文。

喺親中陣營以內，佢同屈穎妍關係唔錯，曾經用「大姐」稱呼屈穎妍。

## 參考
香港地震一覽

呢個一覽表係關於**[[香港]]1979年至依家嘅[[地震]]**，香港喺歐亞板塊內，距離環太平洋地震帶幾遠，比較少發生地震。1905年以來，香港境內嘅地震從未搞到有任何傷亡。

呢個一覽表入面嘅內容以香港天文台記錄同香港時間UTC+8為準。

## 香港境內地震（自1979年起）

## 香港有感地震（部分）

## 睇埋
* 2020年珠江口地震

## 參考
米海一世

**米海一世**（羅馬尼亞文：Mihai I，），又譯米高一世、米哈伊一世，係羅馬尼亞王國最後一任國王，分別響1927年至1930年、1940年至1947年在位，一共在位大概十年。

## 早年

米海王子1921年10月25號響羅馬尼亞王國錫納亞附近嘅佩雷斯城堡出世，老豆係時任王儲卡羅爾，阿媽係希臘公主伊莉娜，阿爺係時任羅馬尼亞國王費迪南一世，阿公就係康士坦丁一世。

### 第一次統治
老豆卡羅爾本身並唔中意伊莉娜，所以佢響1925年同二奶Magda Lupescu私奔，兼且放棄王位繼承權，米海王子升為王儲。1927年7月20號，阿爺費迪南一世過身，當時只有5歲嘅米海登基做國王，成為當時歐洲最後生嘅國王。由於佢太細個並冇處理政事嘅能力，所以由阿叔尼古拉王子、大主教米龍同大法官Gheorghe Buzdugan攝政。直至1930年6月，由於當時羅馬尼亞面臨大蕭條，啲政客要求卡羅爾返羅馬尼亞，於是發動政變令米海退位做王儲，卡羅爾返嚟做國王。

米海後嚟響一間由佢老豆成立嘅特別學校讀書。1939年，米海加入羅馬尼亞參議院。

## 第二次統治

1940年9月，卡羅爾二世因為羅馬尼亞畀人搶走好多領土而畀新上任、親法西斯嘅軍人總理伊昂·安東尼斯古迫住落台，年僅18歲嘅米海被迫再次登基。雖然佢擁有一切國王嘅權利，亦係軍隊名義上嘅最高領導人，但佢只係安東內斯庫嘅傀儡。同年11月，羅馬尼亞加入軸心國。米海先後兩次同阿道夫·希特拉食飯，亦見過意大利總理貝尼托·墨索里尼。

1944年，二戰局勢已經開始對軸心國不利，但當時由安東尼斯古控制嘅羅馬尼亞依然冇退出嘅意思。蘇聯已經兵臨城下，仲就快打到首都。米海被迫發動政變，下令拉咗安東尼斯古，任命新總理彼得魯·格羅查。羅馬尼亞隨即宣佈加入同盟國，脫離軸心國，同蘇聯簽停戰協議，羅馬尼亞承認自己係畀蘇聯「打低」，蘇聯於是入城控制羅馬尼亞。之後羅馬尼亞積極同蘇聯、美國等盟軍合作。1945年二戰玩完後因為呢單嘢而獲得勝利勳章。

響二戰玩完後，逼於政治壓力，米海並冇親政嘅機會，當時政府由總理彼得魯·格羅查控制。好快，全國就畀羅馬尼亞共產黨控制，佢再次做傀儡。響1945年去到1946年，米海試過用唔簽由格羅查提交嘅法令嚟反抗格羅查、要求格羅查辭職走人等等，但呢啲招數成效唔大，佢最終放棄反抗。

1947年11月，佢到英國參加表哥菲臘王子同英國時任王儲伊利沙伯嘅婚禮。

1947年12月30號，原本仲籌備緊慶祝新年嘅米海一世畀格羅查帶到由共產黨控制嘅伊利沙伯城堡，發現城堡外面俾共產黨軍隊包圍。國王畀一人持槍要脅、加上等唔到忠於佢嘅羅馬尼亞軍支援下，被迫簽署一份由共產黨預先準備好嘅退位文書。跟住共產黨政府就宣佈廢除君主立憲制、成立羅馬尼亞社會主義共和國。

米海一世對於自己被迫退位嘅細節嘅講法隨住時間而有所變化。響50年代至70年代，佢話見到響宮殿周圍有好多人攞槍，又話格羅查試圖以某種方式去補償佢嘅退位，指出如果佢唔應承，唔單些佢條命保唔住，仲可能令到好多人被共產黨政權拉、引發內戰。不過，由90年代開始，佢就話係格羅查要脅要下令殺死一千名學生。

跟據英國外交、聯邦及發展事務部響2005年嘅解密文件，當時國王響羅馬尼亞嘅資產係50萬瑞士法郎。而跟據格羅查同蘇聯領導人史太林之間嘅秘密談話，話米海響退位前無耐得到共產黨畀佢嘅50萬瑞士法郎。米海一世並唔承認，話共產黨唔畀自己帶走響羅馬尼亞嘅資產，除咗四架車之外。

## 流亡
米海被迫流亡。響1948年3月，米海話呢次退位係非法，認為自己仲係羅馬尼亞合法嘅國王。佢先後流亡意大利佛羅倫斯、瑞士洛桑、英國漢普郡，最後響1956年同老婆定居響瑞士韋爾蘇瓦。佢先後做過農民、飛行員、生意人同證券經紀人。

自從1940年老豆卡羅爾被推翻後，米海就再冇同佢見面。佢認為同老豆見面冇意義，亦認為老豆多次響公開場合羞辱佢阿媽，最後就連卡羅爾嘅葬禮都冇出席。

## 回國

1990年，佢用丹麥護照搭飛機到布加勒斯特亨利·科安德國際機場，係佢43年嚟第一次返鄉下。1992年，響羅馬尼亞政府嘅批準下，到酒店發表演講。1997年，佢重新獲得羅馬尼亞公民身分。

米海一世響晚年並唔尋求恢復王位，既唔鼓勵又唔反對恢復君主制嘅活動。佢響1990年話：「如果人民想我返嚟，我當然會返。羅馬尼亞人要求受咗好多苦，佢哋有權去決定佢地嘅未來。」2011年10月25號，響佢90歲生日嗰陣，佢響羅馬尼亞議會發表講話：「由我做國王開始已經過去咗84年，我可以一啲都唔猶豫咁話畀所有羅馬尼亞人聽，除咗自由同民主，我們最需要獲得嘅係身份認同同埋民族尊嚴。呢啲亦係在座各位位羅馬尼亞精英要擔負嘅重任。」

根據響2007年嘅民意調查，只有14%嘅人想羅馬尼亞恢復君主制。不過咁，米海一世嘅聲望幾高，尤其響晚年嗰陣。響2013年嘅一個民意調查，45%嘅人對米海國王有住好嘅睇法，對佢有壞睇法嘅只有6.5%。

佢亦發揮出佢嘅外交作用。響1997年至2002年期間，佢訪問歐洲好多國家，說服佢哋畀羅馬尼亞加入北約同歐盟。

2011年，佢宣佈放棄一切對「荷亨佐倫親王」嘅要求，退出荷亨佐倫家族。

2016年，皇家委員會宣佈國王退休，事務由大女瑪格麗塔公主處理。佢畀人診斷出有慢性白血病同埋鱗狀細胞癌。

2017年12月5號，米海一世響細女嘅倍伴下過身，終年96歲。佢嘅遺體由羅馬尼亞政府以軍機運返國家，以國葬儀式落葬。佢嘅國葬儀式係羅馬尼亞最大嘅葬禮之一，好多其他國家嘅元首亦有出席。羅馬尼亞總統克勞斯·約翰尼斯讚米海一世係「為羅馬尼亞歷史書寫咗一燦爛篇章，值得人民去多謝」。

## 婚姻
1948年6月10號，米海一世同波旁-帕爾馬王朝嘅安娜響希臘雅典結婚。兩個人係響菲臘王子同英國時任王儲伊利沙伯嘅婚禮上識嘅。由於安娜係天主教徒，而米海係東正教徒，而要獲得天主教會豁免，就要唔係信天主教嘅一方應承將兩個人第日嘅細路成為天主教徒。米海唔應承，因為咁樣會違反羅馬尼亞憲法。結果，佢哋響冇受到天主教會豁免嘅情況下結婚，仲要係照東正教儀式去搞，自然呢次婚姻冇被天主教會承認。後嚟兩公婆響摩納哥聖查理斯羅馬天主教堂照天主教儀式結多次婚，符合返天主教規。兩個人有五個女：

* 瑪格麗塔公主
* 愛列娜公主
* 伊莉娜公主
* 蘇菲亞公主
* 瑪麗亞公主

## 攷
君頤峰

**君頤峰**（）喺香港九龍京士柏衛理道18號，前身係1977年建成至1995年關閉嘅何文田英國陸軍醫院。喺2004年6月落成，屬於區內少有嘅大型豪華住宅，屋苑由富城物業管理有限公司管理。

君頤峰由新世界發展、信和集團、九龍倉集團、華人置業集團同萬泰集團共同發展，共有8座樓宇同700個住宅單位。單位面積由1,011至2,035平方呎，主要係3房（連主人套房）2廳同4房（2套房）2廳設計，另有少量係2房（連主人套房）2廳加多用途房。

屋苑住客會所面積有5萬呎，設施包括室內同室外泳池、閱讀室、撞球室、多用途球場、宴會廳、兒童遊樂場、遊戲室、健身室、桑拿室同網球場。

## 交通
兩條巴士線途經上址，另有80M專線小巴往返佐敦（南京街）。
*香港過海隧巴103線（往蒲飛路）/（往竹園）
*九龍巴士203C線（往大坑東）/（往尖沙咀（麽地道））
*紅色公共小巴（往紅磡/土瓜灣）/（往青山道）
*紅色公共小巴（往土瓜灣）/（往旺角）
*專線小巴80M線（循環線，往返佐敦南京街）
*專線小巴74S線（循環線，往返港鐵九龍站）
*專線小巴26H線（循環線，往返伊利沙伯醫院）
*專線小巴57M線（往返港鐵佐敦站及伊利沙伯醫院）

## 軼事

## 區內配套
*香港欖球總會京士柏運動場
*京士柏網球場
*京士柏曲棍球場
*南華體育會網球中心
*京士柏道花園
*伊利沙伯醫院
*油麻地消防局

### 中學
*循道中學
*拔萃女書院
*真光女書院
*九龍華仁書院
*天主教新民書院
*基督教香港信義會信義中學

### 小學
*循道學校
*拔萃女小學
*嘉諾撒聖瑪利學校
*油蔴地天主教小學
*九龍婦女福利會李炳紀念學校

### 大專
*香港理工大學
*香港都會大學
*東華學院
*明愛白英奇專業學校

## 出面網頁
*君頤峰官方網頁
香港本色 (電影)

《**香港本色**》（）係一套由德國政治學家馬寶康（Malte Kaeding）執導嘅電影，內容講述香港民主人士梁天琦、黃台仰等人自述同埋經歷，又訪問唔同政治陣營人士。

內容由中港矛盾、佔中、旺角衝突、2016年香港立法會選舉，去到2019 年反送中運動，嘗試呈現香港本土意識嘅來龍去脈。而反送中運動入面，八三一太子站事件警察襲擊市民，對市民舉槍嘅畫面都包含入面。

## 得獎

* 韓國「自由國際電影節」（Liberty International Movie Festival）最佳攝影獎

## 參考
Google Career Certificate

**Google Career Certificate**係一系列由Google提供嘅網上學習課程，以提供職場技能為目標，學習嘅人唔需要背景知識都可以開始，依家主要涵蓋喺5個範疇，包括資訊科技支援、項目管理、數據分析、資訊科技自動化同埋用戶體驗設計，經由Coursera提供。

佢哋亦有同唔同機構合作提供獎學金。

## 參考
香港本色

**香港本色**可以係指：

* 香港本色 (電影) ：紀錄香港民主運動電影
* 香港本色 (電視節目)：紀錄香港文化電視節目
張潤衡

**張潤衡**（，），香港1996年八仙嶺山火（嗰陣係中一學生）遭燒傷毀容嘅生還者，常以火災康復嘅「專業人士」同「人生教練」自居，並以相關形象獲得一定知名度後，被揭發同引起山火有重大嫌疑。香港灼傷互助會前任副主席，2009年香港十大傑出青年，香港教育大學宗教教育同埋心靈教育中心榮譽顧問。佢曾經係香港電台第五台節目《活在有情天》三位主持之一。

## 政治立場
佢曾經入過親中陣營自由黨，但政治觀點言論同親中陣營有一啲距離，而家係泛民主派支持者。

佢喺香港修例風波期間，佢亦曾經批評香港警察嘅行動，因而被《大公報》攻擊。另外，喺2021年國安教育日小學生玩具槍風波入面，有小學生被影到用玩具槍指住其他同學，佢亦批評點解警察無阻止，質疑警察係無知定係殺戮成性。

## 參考


類:香港泛民主派人士
計劃書

一份**計劃書**（）係指一份提出一個具體計劃嘅文件，用途通常係寫嚟說服睇計劃書嘅人提供資金，等寫計劃書嘅人有得攞住啲資金去郁手做嗰個項目。
遙遠聯想測驗

**遙遠聯想測驗**（）係一種認知心理學上嘅實驗，做法係噉：
*場實驗有 30 至 40 條問題；
*每條問題涉及俾受試者睇三隻（就噉望落冇乜關係嘅）字，再叫佢哋諗出一個能夠令嗰三隻字有關係嘅第四隻字。
廿世紀嘅心理學界成日用呢種測驗嚟量度創意，但廿一世紀初嘅證據顯示呢種測驗比較量度到語言智能。

## 攷
收視率

**收視率**（）係市場學研究嘅一種，通常以巴仙計算，佢主要係用於統計究竟有幾多人收睇電視節目。譬如一個電視台製作嘅節目越多人睇，呢個時段嘅廣告價錢就好高；如果一個節目收視好低，就要考慮停播，又或者轉去其他時段播。

## 香港嘅收視率
香港嘅收視率係用「收視點」去計，一個「收視點」代表香港1%可以睇到電視嘅人口，每年更新。而收視率嘅統計係由電視台委託市場調查公司去搞，抽樣喺住所度安裝「收視記錄儀」，收集住所入面嘅人睇電視嘅習慣。2018年開始，香港嘅收視調查機構係中國廣視索福瑞媒介研究（CSM），抽樣1,000個住戶去推算收視。

香港嘅收視數字一般只係畀電視台同有訂閱收視調查嘅廣告商參考，未有向公眾公開所有節目嘅收視數字。無綫電視多年以嚟會主動公佈翡翠台喺黃金時段一部份節目嘅收視。由2021年5月31號開始，無綫電視主動公佈自己翡翠台連同主要競爭對手ViuTV、香港開電視喺黃金時段（18:00-23:00）所有節目嘅收視數字（頭一個週期係2021年5月24-30號），坊間習慣叫做「三台收視報告」。但係呢種做法只係維持咗一年多啲，2022年7月25號無綫電視宣佈唔再提供有關報告（最尾一個週期係2022年7月11-17號），只會公佈翡翠台個別節目嘅收視。

## 參考

## 睇埋
*節目時段
*黃金時段
*慣性收視
本田Stepwgn

**本田Stepwgn **（）係日本本田公司喺1996年出嘅多功能七人車。

## 規格
**香港代理版**
*車款：Stepwgn Spada
*車價：HK$333,880 起
*引擎：1,496c.c. 直4 汽缸 DOHC 16V 直接噴注 Turbo
*馬力：150PS/5,500rpm
*扭力：203Nm/1,600-5,000rpm
*傳動：CVT 無段變速自動附 7 段 +/-，前置引擎，前輪驅動
*懸掛：麥花臣支柱 / H 型扭力桿（前 / 後）
*制動：通風碟 / 碟式（前 / 後）
*輪胎：205/55 R17 Bridgestone TURANZA ER33（前 / 後）
*尺寸：4,760mm / 1,695mm / 1,840mm
*軸距：2,890 mm
*車重：1,691-1,705kg
*耗油量：15.7km / L（日本 JC08 模式；廠方數字）

## 睇埋
*本田Odyssey
*本田Elysion

## 參考

## 出面網頁

*ステップ ワゴン｜Honda公式サイト
*Honda STEPWGN - 本田香港
多智能體系統

**多智能體系統**（）係指一個電腦系統有多個智能體存在，而且呢啲智能體彼此之間會互動，例如係兩個 AI 鬥捉國際象棋。

## 睇埋
*個體為本模型
*共識機制
四大天王

**四大天王**或**四天王**（，*Caturmahārājakayikas*），又稱為**護世四天王**或者**四大金剛**，係佛教著名護法，二十諸天嘅嘅四位天神，位於天界第一重天。

四天王天，又叫四大天王天、四王天、四大王眾天等。根據佛教經典，須彌山腹有一山，名犍陀羅山（犍陀羅義爲香行、香遍），有四山頭，各住一山各護一天下（四大部洲，即東勝神洲、南瞻部洲、西牛賀洲、北俱蘆洲），所以又稱為護世四天王（लोकपाल，lokapala，義爲“世護”、“方位護法”） ，係六欲天嘅第一重。嗰個天同一大世界嘅日、月等平面，日月星宿上又有日月星宿天，喺其下有堅手天、持鬘天、常放逸天，係四天王部署多福鬼所居，所以亦算喺四天王天中。

佢哋嘅神像通常分列喺蓮宗同禪宗佛寺嘅第一重殿兩邊，因此又稱為天王殿。

## 天王
***東方[[持國天王]]**（；藏名：）
***南方[[增長天王]]**（；藏名：）
***西方[[廣目天王]]**（；藏名：）
***北方[[多聞天王]]**（；藏名：）

## 造像

Image:北京十方普觉寺 持国天.JPG|東方持國天王
Image:北京十方普觉寺 增长天.JPG|南方增長天王
Image:Guangmutian, Shifangpujue Temple, Beijing, P.R.China.JPG|西方廣目天王
Image:北京十方普觉寺 多闻天.JPG|北方多聞天王



Image:2009.12.01 暘臺山大覺寺 44.JPG|東方持國天王
Image:2009.12.01 暘臺山大覺寺 41.JPG|南方增長天王
Image:2009.12.01 暘臺山大覺寺 42.JPG|西方廣目天王
Image:2009.12.01 暘臺山大覺寺 43.JPG|北方多聞天王



Image:Dhritarastra at Miaoying Temple.JPG|東方持國天王
Image:Vidradhaka at Miaoying Temple.JPG|南方增長天王
Image:Virapaksa at Miaoying Temple.JPG|西方廣目天王
Image:Vaisramana at Miaoying Temple.JPG|北方多聞天王



File:东方持国天王1.jpg|東方持國天王
File:南方增长天王1.jpg|南方增長天王
File:西方广目天王1.jpg|西方廣目天王
File:北方多闻天王1.jpg|北方多聞天王



File:西方寺的東方持國天王.jpg|東方持國天王
File:西方寺的南方增長天王.jpg|南方增長天王
File:西方寺的西方廣目天王.jpg|西方廣目天王
File:西方寺的北方多聞天王.jpg|北方多聞天王



File:Jikoji jikokuten.JPG|東方持國天
File:Jikoji zochoten.JPG|南方增長天
File:Jikoji komokuten.JPG|西方廣目天
File:Jikoji tamonten.JPG|北方多聞天



File:Korea-Busan-Beomeosa 6219-07 Guardian of the East.JPG|東方持國天
File:Korea-Busan-Beomeosa 6218-07 Guardian of the South.JPG|南方増長天
File:Guard statue in a Korean temple.jpg|西方廣目天
File:Korea-Busan-Beomeosa 6217-07 Guardian of the North.JPG|北方多聞天


## 參考

* Chaudhuri, Saroj Kumar. *Hindu Gods and Goddesses in Japan*. New Delhi: Vedams eBooks (P) Ltd., 2003. ISBN 81-7936-009-1.
* Nakamura, Hajime. *Japan and Indian Asia: Their Cultural Relations in the Past and Present*. Calcutta: Firma K.L. Mukhopadhyay, 1961. Pp.&nbsp;1–31.
* Potter, Karl H., ed. *The Encyclopedia of Indian Philosophies*, volume 9. Delhi: Motilal Banarsidass, 1970–. ISBN 81-208-1968-3, ISBN 81-208-0307-8 (set).
* Thakur, Upendra. *India and Japan: A Study in Interaction During 5th cent.–14th cent. A.D.*. New Delhi: Abhinav Publications, 1992. ISBN 81-7017-289-6. Pp.&nbsp;27–41.
Hsu

**HSU**可以係指以下事物：

* 黃山學院（Huangshan University，英文簡稱HSU）
* 美國洪堡州立大學（Humboldt State University，簡稱HSU）
* 香港恒生大學（The Hang Seng University of Hong Kong，簡稱HSU或者HSUHK）
* 華人姓氏許嘅其中一個華語譯音
四大天王 (搞清楚)

**[[四大天王]]**係佛教著名護法，二十諸天中嘅四位天神，位於天界第一重天。

各項領域中四位特別出色嘅人物都有機會被人稱為四大天王：

## 宗教
*四大天王 (台灣佛教)

## 音樂
*四大天王 (粵劇)，粵劇四大明星。
*四大天王 (平喉)，粵曲平喉四大歌手：徐柳仙、小明星、張月兒、張惠芳。
*四大天王 (團體)，台灣一個已經解散嘅男子音樂組合，由威聚國際籌組，成員為羅志祥、歐漢聲、陳顯政、陳中威。
*四大天王 (歌星)，1990年代香港樂壇嘅四大紅星：張學友、劉德華、郭富城、黎明。
*四大天王 (廣東音樂)，19世紀後半期至20世紀前半期，對廣東音樂嘅作曲同演奏等方面有重大貢獻嘅4位音樂家。

## 電影
*《四大天王 (電影)》，由吳彥祖自編自導嘅劇情片。
歸來吧

《**歸來吧**》係香港歌手陳慧嫻第八張粵語專輯，喺1992年3月26號由寶麗金發行。呢隻碟係佢喺美國讀書時期嘅錄音作品。

## 曲目

## 音樂錄影帶
* 飄雪
* 歸來吧
* 紅茶館

## 獎項
* 1992年度香港電台十大中文金曲頒獎音樂會－十大中文金曲《紅茶館》

## 文化影響
呢隻碟雖然陳慧嫻本人未能親身宣傳，但依然幾成功，入面有多首流行一時嘅歌曲，包括《飄雪》、《紅茶館》、《歸來吧》、《月亮》等，令原本宣布海外升學而封咪兩年嘅陳慧嫻得以延續佢嘅歌唱事業。

2010年嘅無綫劇集《讀心神探》入面，《飄雪》就成為咗陳美詩飾演嘅歌手周苑慧嘅歌曲，而且劇情入面周苑慧仲為呢首歌拍MV。

## 軼事
《歸來吧》係改編自臺灣唱作女歌手陳小霞名曲《傀儡尪仔》。佢其中一句歌詞「ga lei ang a」本來係閩南語臺灣話嘅「傀儡尪仔」（），原意係布袋戲中入面嘅布偶公仔，被命運牽著線舞動，不過粵語使用者有時會聽錯咗做「咖喱牛腩」或「咖喱牛腩飯」，因而成日被談論。

## 參考
伍晃榮

**伍晃榮**（，）綽號「**阿盲**」、係香港體育記者以及新聞主播，1960年入行；至2005年退休。

## 出面網頁

類:祖籍中山
類:香港珠海學院舊生
蔣震

**蔣震**（，）係香港工業家，1958年創辦震雄集團（）嘅前身「震雄機器廠」，係該公司嘅榮譽主席。山東菏澤人。

## 個人榮譽
*  香港理工學院榮譽工程博士（1990年）
*  香港中文大學榮譽社會科學博士（1991年）
*  香港公開進修學院榮譽工商管理學博士（1993年）
*  英帝國官佐勳章（OBE）（1997年）
* 大紫荊勳章（2005年）
* 粵港澳捐資公益事業先驅人物（2006年9月21號）
* 香港大學名譽科學博士（2008年3月）
* 世界傑出華人獎

## 屋企
* 蔣震家族
** 元配張俊芳
*** 大女蔣麗華
*** 二女蔣麗芸
*** 三女蔣麗萍
*** 四女蔣麗莉
*** 五女蔣麗苓
*** 六女蔣麗苑
*** 孻仔蔣志堅
** 繼室馬榮華

## 部分公職

* 港澳台灣同鄉會名譽會長
* 國際華商協進會第18屆榮譽會長
* 兩岸和平發展聯合總會榮譽顧問

## 瑣碎事

* 二女蔣麗芸曾經係民建聯嘅議員，佢潑辣嘅發言更加聞名全港，而蔣震自己後生嗰時就參加過以「反攻大陸」為目標嘅自由中國運動，兩父女嘅政見相映成趣，引起過一啲話題。
* 蔣震喺創業初期，廠房設立喺九龍大磡村，佢曾經喺1962年12月初因為偷電而導致大磡村發生火警，之後被中華電力嘅西人工程師告發，警方其後到場發現蔣震偷電而落案起訴佢，並且移送到北九龍裁判處審訊，當時裁判官形容蔣震係有計劃犯案，「行為無恥、罪無可恕」，結果蔣震畀法庭判監3個月。

## 參考

## 出面網頁

* 

類:工業家
類:香港生意人
類:香港大學名譽博士
類:香港都會大學榮譽博士
類:香港中文大學榮譽博士
類:香港理工大學榮譽博士
類:山東人
*
震
類:香港監犯
公認反洗錢師協會

**公認反洗錢師協會** (，簡稱 ACAMS) 係一個反對洗黑錢嘅組織，喺2002年喺邁亞美成立。呢個組織希望用培訓同埋舉行會議嘅方法，嚟避免未來出現洗黑錢嘅情況。

## 歷史
喺2002年2月，Alert Global Media 嘅持有人 Charles Intriago 創辦咗 ACAMS。到2007年，個組織已經有超過6,500人參與。呢個協會亦開始對任何通過咗測試嘅人，派發一份反洗黑錢嘅證書。

喺2016年，Adtalem Global Education 用$3.3億美金買起咗個組織，而到2022年，Wendel 再由 Adtalem 買咗。

## 位置
雖然呢個組織喺美國開始，但係喺今年開始喺拉丁美洲同埋亞洲擴散。喺2009年1月，個組織喺香港成立咗一間中心，跟住喺6月喺拉哥斯再成立多一間。

## 培訓
喺培訓方面，ACAMS 一般都會提供教育課程，嚟幫成員明白有關洗黑錢嘅知識。呢個組織提供嘅證書係有國際認何嘅。有人聲稱呢個組織嘅考試比英國嘅簡單。

喺2004年10月，ACAMS派咗代表去杜拜，為中東嘅學生提供培訓。喺2006年7月，ACAMS喺開曼群島做咗同一樣嘢。2007年1月，ACAMS對牙買加嘅前檢察官Gregory Simms派發證書。2008年5月，ACAMS喺貝魯特安排咗證書考試。同年7月，ACAMS喺卡夫蘭同當地嘅學校一齊提供課程。喺2009年5月，ACAMS同復旦大學簽咗協議，喺中國大陸提供反洗黑錢培訓。

## 會議
喺2007年12月，ACAMS同阿拉伯銀行喺杜拜開咗一個反洗黑錢嘅會議。喺2008年9月，有一次會議特別針對點樣對抗用新嘅科技嚟洗黑錢嘅罪犯。

## 攷

類:組織
類:經濟犯罪
中梁百悅智佳

**中梁百悅智佳服務**（）係中梁控股旗下物業管理公司，主要業務為喺中國提供物業管理服務。

2021年3月，碧桂園服務購入中梁物業6.24%股權。同年12月，中梁百悅智佳通過香港交易所上巿聆訊。

2022年2月，碧桂園服務收購中梁百悅智佳服務約93.76%股權。交易完成後，碧桂園服務將全資持有中梁百悅智佳服務。

## 參考

## 出面網頁
*中梁百悦智佳
數據平滑化

**數據平滑化**（）係指攞住一拃數據，搵出一個函數 f，f 係捕捉到啲數據入面嘅某啲重要特徵嘅，同時又冇咗啲雜訊；噉做能夠幫分析者攞到有咁多得咁多嘅資訊，同時又唔會因為雜音多得滯而干擾到分析。

## 睇埋
*訊號處理
*總描

## 引咗
百萬人的推理

《**百萬人的推理**》係由百聿數碼投資嘅台灣懸疑電視劇，由蘇文聖做導演。2022年3月，唔同媒體都報導呢套劇有鄭伊健嘅演出，亦得到百聿數碼嘅證實。

## 參考
Macy Chen

**Macy Chen**可以係指：
* 新加坡藝人美心
* 美國台裔藝人玫熹，曾經以藝名「是娟」出道
尖東及京士柏

**尖東及京士柏**（英文：East Tsim Sha Tsui & King's Park，代號E17）係油尖旺區議會轄下一個選區，喺2015年設立，現任嘅區議員係民主黨嘅朱子洛。
美心

**美心**可以係指：

* 總部位於香港，以飲食業務為主嘅美心集團
* 新加坡藝人美心
* 越南歌手美心
美心 (藝人)

**陳美心**（，），藝名**美心**；新加坡出世，新加坡女演員，2006年參加選美比賽獲得冠軍，而家係新傳媒私人有限公司部頭合約女藝人 。

## 參考
創新擴散

**創新擴散**（參見），又或者叫**創新滲透**，係指某件創新嘅產品「擴散」嘅過程，即係講緊件產品由**冇乜人用**至**好多人用**嘅變化。

## 概論

創新擴散嘅過程可以有下圖噉嘅方式嚟想像：下圖藍色線反映唔同類嘅消費者－包括早期客同埋**落後者**呀噉－佔咗最終消費者數量嘅幾多 %；黃色線就反映件創新產品嘅市場佔有率。

事實表明，如果某件創新產品最後係掂嘅，件產品通常都會有一班忠實嘅早期客（喺下圖當中早期客佔咗總客數嘅 13.5%），呢啲客响多數人可能連件產品係乜都唔知嗰時，就經已喺度採用件產品，而隨住愈嚟愈多人採用件產品，件產品嘅市場佔有率會係噉升，最後去到飽和。

## 睇埋
*創新
*產品生命週期
*科技接受模型

## 引咗

## 拎
* 從創新擴散理論視角看聯想集團（0992.HK）
線性創新模型

**線性創新模型**（）係廿世紀盛行、有關創新嘅觀點。

喺呢種觀點下，創新俾人認為係完全嚟自企業嗰方嘅：企業會想自己嘅利潤有咁大得咁大，所以彼此之間會競爭，間間企業都想自己啲產品能夠爭到最多嘅客；於是啲企業就各自噉投放資源做研發，想提升自己啲產品嘅質素，例如一間科技公司研究點樣令自己出嗰隻軟件有更多功能同行起上嚟更加暢順；就好似下圖噉，創新嘅過程俾人想像成一條簡單嘅直線（線性）－創新者發明，然後用創新嘅過程改良件嘢，跟住件創新嘅嘢就擴散。

## 攷
用家創新

**用家創新**係廿世尾興起嘅一個諗頭，指由用家（一種冇份負責設計同生產件產品嘅人）作出嘅創新－現實表明，無論一件產品質素做到幾咁好，都冇可能會做到完美噉達到每位消費者嘅需要，而喺呢個時候，消費者好多時都會親自郁手改良件產品，想令件產品更加合符自己嘅需要。

例如電子遊戲業就有遊戲模組嘅現象－有好多受歡迎嘅電子遊戲嘅玩家，都會或多或少噉對隻遊戲唔係完全滿意，於是佢哋當中有啲就會編寫所謂嘅遊戲模組程式，用呢啲程式嚟改變隻遊戲嘅內容，遊戲模組有陣時會俾人放上網，仲可能因為整得好而吸引大量嘅玩家下載嚟用，俾人指可以算係由用家做嘅創新。
## 睇埋
*創新
*用家創造內容

## 引述
學術同儕互評

**學術同儕互評**係指學術上嘅同儕互評。

檯面拒絕（desk reject）係指一篇文仲未去到同儕互評嘅階段就俾人拒絕咗。

## 基礎

喺廿一世紀初嘅學界，一位學者寫好咗一篇文之後就要將篇文遞交上去睇啱嘅期刊或者出版者度；而出版方第一時間經已會簡略噉睇吓篇文啲行文係咪啱攞去出版，唔啱嘅就會俾人檯面拒絕（desk reject）－據估計喺 2010 年代，有超過 50% 嘅文都係俾人檯面拒絕咗嘅；過到第一輪嘅審視之後，一篇文就會俾人攞去做同儕互評－即係出版方會聯絡啲對篇文個研究課題有返咁上下熟嘅學者，叫呢啲學者幫手詳細噉評，評吓篇文係咪適合攞去登；呢啲學者有一定嘅機率會提議出版方拒絕篇文，而就算篇文最後係登到，都要經過閒閒哋三四次（喺評者嘅意見下做）嘅修改先至俾人評定係質素夠高，出版方肯攞去出版－成個過程可以用成三四個月咁耐嘅時間。學者對啲文嘅行文同用詞好講究，有一套套特定嘅標準要跟從，想確保寫嘅文能夠清晰噉表達自己嘅諗頭。

## 睇埋
*學術寫作
*Reviewer 2

## 攷
余翠芝

**CHITA**（姓名：**余翠芝**，英文名：，），喺澳門出世同長大，曾經同時喺香港同澳門發展演藝事業嘅女歌手。
研究問題

**研究問題**（參見）係研究嘅起點。簡單講，研究問題就係一條條明確、具針對性、值得解答嘅問題，旨在引導成個研究過程。學者、科學家等嘅人做親咩研究，都實要搞清楚自己條研究問題係乜先，亦要喺研究計劃書嗰度向人講明自己嘅研究問題。

研究問題之所以咁重要，係因為佢哋會影響研究設計、數據收集方法、數據分析策略，甚至連結論都會受制於當初問咩問題。研究問題清晰，後續分析就會聚焦，成果就會有說服力。相反，如果研究問題含糊得滯，或者本身問得唔切題，就算技術做得幾好，出嚟嘅結論都可能唔夠說服力。

## 例子
唔同學科有唔同形式嘅研究問題。例如
*喺經濟學入面，研究問題可以係：「最低工資提升會唔會令青年嘅失業率上升？」呢條問題有因果關係、有政策上嘅意義，亦可以透過數據分析回答。
*喺地理學，問題可能係：「過去十年嘅城市擴張對綠化地帶有咩影響？」研究者可以用空間數據去分析土地嘅變化。
*喺生態學，問題可能係：「引入外來物種會唔會降低本地物種嘅多樣性？」
呢啲都係具體、可研究、對社會或科學嚟講有價值嘅問題。

## 計劃
寫研究計劃書嗰時，做研究嘅人要講清楚自己想探究乜嘢研究問題。類似噉：
例子：
本研究旨在探討社會階層對大學生學習動機嘅影響。雖然過往已有研究指出，家庭背景會影響學生喺教育制度中嘅表現，但針對本地高等教育環境中，社會階層點樣影響學習動機，仍然缺乏系統性分析。現時學界對「學習動機」嘅研究多集中喺心理因素層面，例如自我效能感、成就目標取向等，但對社會結構因素例如家庭收入、家長學歷、社會資本等點樣影響學生嘅內在學習動機，了解仍然有限。

因此，本研究提出以下研究問題：在港嘅大學生當中，社會階層因素（例如家庭收入、父母教育程度）會唔會顯著影響學生嘅學習動機？如果會，影響具體體現喺邊啲層面？呢個研究問題唔單止有助我哋理解學習動機背後嘅社會條件，亦可以為教育政策制定提供實證參考。

噉嘅研究，可見於教育學或者社會學等嘅領域。


## 假說

研究問題通常會同假說（參照）一齊出現，但兩者並唔一樣。研究問題係「想問啲乜」而假說就係針對研究問題作出嘅預測或者初步答案。例如若果研究問題係
:「氣候變化會唔會影響候鳥嘅遷徙時間？」
噉假說就可能會係
:「氣候變暖**會**令候鳥提早遷徙。」
研究過程入面，研究者會檢驗假說係咪同證據相符，從而回應當初嘅問題。

又例如
*喺心理學研究，研究問題可以係：「性格特質會唔會影響一個人嘅主觀幸福感？」  
*:對應嘅假說可能係：「外向度高嘅人傾向報稱較高嘅幸福感。」研究者可以用標準化人格問卷同幸福感評估量表嚟進行量化分析。
*喺公共衛生，研究問題可以係：「空氣污染程度同兒童呼吸系統疾病之間有冇關係？」  
*:對應嘅假說可能係：「住喺空氣污染度較高地區嘅兒童，呼吸系統疾病發病率較高。」呢個假說可以透過環境數據配合健康相關嘅統計資料去檢驗。

## 再睇
*研究
*論證
*學術寫作
*實驗設計

## 引述
最佳差異

**最佳差異**係有關人類社交嘅一個概念。根據最佳差異個諗頭，人最想嘅係喺群體當中達到有返咁上下獨特得嚟，又會跟從某啲慣例－會同自己啲同伴有分別，但唔會同同伴有太大分別。噉嘅話就最會受到周圍嘅人所接納。

喺二十一世紀初，社會學等領域對於最佳差異呢個概念，仲有一啲爭議。

## 基本概論
最佳差異呢個概念，社會學同市場學等領域會提及，大意係：人或者群體成員會同時追求**相似**同**不同**兩種需要。
*相似：人想要同一個群體入便其他人有歸屬感，唔想太孤立。
*不同：但同時人又唔想完全淹沒喺群體之中，希望保持一定嘅獨特性。
個概念就係講緊個體喺群體之中，達到既有歸屬感，又保持差異化嘅平衡點。

例子一：大學社團
:大學生可能會參加某個社團，例如辯論隊。參加咗之後會覺得自己係「一份子」，有歸屬感。但同時，佢哋都會想有自己嘅特色（例如專攻國際議題、用獨特辯風），噉先至唔會覺得自己只係「其中一個人」。

市場學上講品牌，都會用到類似最佳差異嘅諗法：
:假想依家要推廣一隻新進飲品。
:如果佢同可口可樂完全一樣，冇人會理佢。
:但如果佢完全背離主流，造一種味道非常奇怪嘅汽水，譬如係「尿味汽水」，就好可能會冇人接受。
:所以品牌要搵返個中間點：要大致同主流類似（碳酸飲品）但又有自己獨特嘅地方，例如強調「無糖」、「本地材料」呀噉。亦可以睇吓競爭優勢講嘅嘢。

## 相關概念
*創意
*創新
*自我
*個性

## 睇埋
*恐怖谷
*三幅被
*收藏

## 引咗
一個人生活

《**一個人生活**》（）係范文芳喺臺灣發行嘅第一張專輯，發行日期係1997年9月12號。

## 曲目

## 出面網頁
*
互文性

**互文性**（ | ）指嘅就係「一篇文字作品嘅意義能夠由第啲文字作品嚟形塑」嘅事實。

## 學術
有好多學者都指出，學術寫作嘅一個重要功能在於促進唔同學者之間嘅交流。互文性包含一篇文有幾做到將前人寫嘅嘢同當中嘅諗法結合埋一齊：
*有學者主張，一篇寫得好嘅學術文需要做到**將唔同嘅前人提出嘅諗頭連接埋一齊**，例如有兩班學者，佢哋研究嘅題目唔同所以好少可會傾偈（即係兩班人各自成一個對話社群），而跟住有個學者成功噉諗到啲諗頭出嚟，係對嗰兩班學者嚟講都有用嘅－就有可能令到嗰兩班學者之間出現對話，因而造就佢哋喺諗頭上嘅碰撞。
*參考文獻（citation）係寫學術嘢一定做嘅工作，指喺一篇學術文裏面註明返話「呢個諗法係由邊個邊個喺邊年邊年講過嘅」－學術研究往往會想將自己嘅諗法建基喺第啲研究者嘅諗法之上，又或者係批判第啲研究者嘅見解，而喺呢啲情況下，寫一篇文嘅人通常要喺篇文入面註明返「呢個諗法係由某個人講過嘅」，例如喺句句子最尾掕返隻類似 **Smith (1990)** 噉嘅字－意思係話句句子入面嗰個諗法係由 Smith 喺 1990 年嘅一篇文或者一本書嗰度講過嘅。
*抄襲（plagiarism）係做學術寫作一定要避免嘅嘢，指一個人攞第個人寫或者講過嘅諗法嚟用，仲要係講到嗰個諗法好似係佢自己原創嘅噉：正常嚟講，參考同運用第啲人嘅諗法係冇問題嘅，但响學術上，想喺自己寫嘅文入面用第啲人嘅諗法就要喺篇文入面註明返話「呢個諗法係由邊個邊個喺邊年邊年講過嘅」，有心唔做呢樣嘢就會俾人當係抄襲；喺現代嘅學術上，抄襲係相當嚴重嘅罪行，一個學者俾人捉到佢抄襲，閒閒哋會冇咗份工。
... 等等。
## 睇埋
*參考文獻
*抄襲
## 註釋

## 參考
陶喆 (專輯)

《**陶喆**》係臺灣歌手陶喆嘅第一張創作專輯，發行日期係1997年12月6號。

## 曲目

## 獎項

## 參考
佐治·史提芬森

**佐治·史提芬森**（；），係英國機械工程師、發明家。

史提芬森細個屋企窮，14歲就喺煤礦學徒，到18歲先開始返學，上進嘅佢後嚟被調為蒸氣機司機，重做埋工程師。當時已經有蒸氣發動嘅小型運煤車，但係就冇載人嘅。史提芬森解決咗穩定性、通風、高動力嘅問題，設計出第一架實用嘅蒸氣火車頭，因為外形而被命名為「半統靴號」。

1825年，佢開住自己設計嘅蒸氣火車「運動號」，拖住卅幾卡，四、五百人去斯托頓港，打開咗鐵路運輸新一頁。

## 參考
逛街 (范文芳專輯)

《**逛街**》（）係范文芳喺臺灣發行嘅第二張專輯，發行日期係1998年7月8號。

## 曲目

## 出面網頁
*
研究計劃書

**研究計劃書**係指寫嚟提議做研究嘅計劃書。一般喺科學或者學術領域嘅研究上，申請資助嗰陣都實要寫研究計劃書。資助單位評估研究計劃書嘅時候，通常會睇三方面：研究成本、潛在影響力，以及執行計劃有幾可行。

## 內容

研究計劃書通常會涵蓋幾個關鍵問題 ：
*會處理乜嘢研究問題，以及點樣去處理
*研究需要幾多時間同經費
*呢個課題目前已有咩研究成果
*點樣去評估研究嘅結果
*研究點樣可以惠及資助機構同其他相關人士

## 引述
編輯卷

**編輯卷**（edited volume）係指一本出版物將由若干位唔同作者寫嘅學術文結合埋一齊出。
書評

**書評**（書籍評論）係指寫嚟評鑑一本書嘅文，通常會包括：

* 簡介：簡單介紹書嘅內容，通常唔會透露太多劇情細節。
* 分析：對書中嘅主題、角色、情節等進行深入分析。
* 評價：評論者會表達自己對書嘅看法，包括優點同缺點。
* 結論：總結書評，可能會推薦或者唔推薦讀者閱讀呢本書。

書評可以幫讀者瞭解一本書嘅價值，嚟決定值唔值得花時間去睇。
方法學

**方法學**（ | ）係指針對做學術研究嘅方法嘅思考，例如係「實驗呢樣嘢可以攞嚟解答啲咩問題」噉嘅討論。

## 科學方法

### 基本步驟

科學方法（scientific method）係根據科學哲學嚟追求知識嘅過程。搞親科學嘅人實係用科學方法嚟研究自己在意嘅現象嘅－由物理學同生物學等嘅自然科學至經濟學等嘅社會科學都係噉。科學方法有以下呢幾個步驟：
#喺日常生活嗰度觀察吓研究緊嘅現象，對現象嘅運作原理等提出問題，即係要諗吓呢啲現象係咪而家有嘅理論（theory；嚴格上係指會做有可否證性嘅預測嘅知識體）解唔解釋得到，而如果唔得，就要諗吓有冇啲乜嘢新嘅定律有可能解釋到呢柞現象；
#*牛頓：「基於我觀察到蘋果由樹上面跌落嚟等嘅現象，我推測啲現象背後係因為有引力嘅作用。」
#基於諗出嚟嘅新定律或者理論，諗一啲有可否證性嘅假說（hypothesis；指由理論嗰度推理出嚟，有得直接觀察但係未經證實嘅講法）出嚟；
#*牛頓：「如果我提倡條式係真確嘅，啲行星嘅公轉軌道應該會係噉噉噉...」（假說）
#做實驗或者有系統性嘅觀察，攞同分析數據；
#*牛頓：「啲行星嘅公轉軌道實際上係點嘅樣？」
#做總結－
#*如果數據撐條新定律嘅話，噉就將呢個新發現夾入去現有嘅理論入面，形成一個解釋力更勁嘅新理論；
#*如果數據唔撐條新定律嘅話，就重新諗過；
#*「如果我呢個理論係真確，呢場實驗或者觀察理應會得出某個某個結果，而個實際嘅結果係...」
#重複。
科學方法係一個循環性嘅過程－科學家會係噉重複上述嘅工序嚟豐富人類知識，因為次次搵到新嘅知識之後，好多時即刻又會有新嘅謎團；好似係牛頓萬有引力定律噉，當啲物理學家發現咗佢哋觀察到嘅嘢都係跟住呢條定律之後，佢哋又要開始去諗「萬有引力係點嚟」呢條新問題同埋做新實驗嚟搵答案。於是乎，人類喺知識上就不斷係噉有進步同發現新嘢。

### 驗證方法

驗證假說主要有兩大方法：
*實驗
*認真嘅觀察

## 睇埋
*科學哲學
*知識論
## 引咗
批判理論

**批判理論**（）係社科理論嘅一種，集中於對社會嘅結構作出批判，尤其係集中批判引起不公義嘅社會結構。
紮根理論

**紮根理論**（）係社科上會用嘅一套研究方法，常見於定性研究，涉及研究者由數據度建立假說同理論。
解釋學

**解釋學**（）係指用有系統性嘅方法（有某啲內在邏輯）嚟詮釋文獻，並且靠噉嚟做研究。例如神學上成日會用到解釋學嚟了解經文嘅內容。

解釋學係一個理論同方法論，專門用喺解釋聖經文本、智慧文學以至哲學文本。除咗解釋文本，解釋學亦包括理解同溝通嘅藝術。現代嘅解釋學包括口頭同非口頭溝通，同埋符號學、預設同先入之見。解釋學喺人文學科中廣泛應用，特別係法律、歷史同神學領域。

解釋學最初應用喺對經文嘅解釋同詮釋，後來擴展到一般解釋問題。有時會將解釋學和解經學（Exegesis）交換使用。解釋學係一門更廣泛嘅學科，包括書面、口頭同非口頭嘅溝通。而解經學主要關注文本嘅詞語同語法。

Hermeneutics 一詞源自希臘詞彙 ἑρμηνεύω（hermēneuō），意思係「翻譯、解釋」。希臘詞彙ἑρμηνεύς（hermeneus）就指「翻譯者、解釋者」，起源就唔清明（荷蘭語言學家R. S. P. Beekes (2009) 認為可能係古希臘以外嘅起源）。技術性詞彙 ἑρμηνεία（hermeneia）就主要通過亞里士多德嘅著作《解釋篇》（希臘文：Περὶ Ἑρμηνείας, Peri Hermeneias）引入哲學領域，爾本書係西方傳統中最早（約公元前360年）關於語言同邏輯關係嘅哲學作品，以全面、明確同形式化嘅方式處理爾個關係。

解釋學喺宗教傳統中嘅應用包括：
* 美索不達米亞：喺美索不達米亞地區嘅宗教傳統中，亦都存在著解釋學嘅概念。
* 伊斯蘭：伊斯蘭教嘅解釋學涉及對古蘭經等文本嘅解釋。
* 猶太教：猶太教嘅解釋學涉及對希伯來聖經嘅解釋，而且有唔同層次嘅解釋方法。
* 印度教：印度教嘅解釋學涉及對吠陀經嘅詮釋，而且衍生出各種精確執行儀式嘅規則。
* 佛教：佛教嘅解釋學涉及對佛教文獻嘅解釋，特別係被認為是佛陀同其他開悟者所講嘅嘢（Buddhavacana）。

## 參考
* Hermeneutics （英文維基百科）
二次研究

**二次研究**（）係指做一份研究嘅人唔係自己攞數據嚟分析，而係分析人哋攞嘅數據，例子有元分析。
文獻計量學

**文獻計量學**（；）係指用統計方法嚟分析書同第啲出版物。

## 應用
廿一世紀初嘅語言學，好多時都會借用統計概念。想像家陣有位語言學研究者，佢想比較唔同時期嘅港產片啲粵語對白有乜嘢分別，佢可以揸住手上嘅文獻或者口語紀錄，由幾個角度剖析段嘢，計吓唔同嘢嘅頻率，例如：
*字符：標點符號或者空格嘅使用；
*字詞：詞彙嘅多變度、用嘅傾向係常見字定係少見字；
*句子：句子幾長、句子嘅規律（例如會唔會某啲語序常見啲？）；
*段落：段落長度、段落用乜嘢類型嘅字開頭、段落用乜嘢類型嘅字終結；
*文法：詞性嘅 n-gram；
*語義：會唔會某啲語義類型嘅字詞常見啲？
呀噉。

研究者跟住就可以郁手做比較，睇吓唔同時期嘅作品嘅粵語對白响呢啲特性嘅頻率同分佈上有咩差異。有關具體要用邊啲統計分析，簡單嘅可以睇 t 測試同 ANOVA。進階啲嘅可以睇因素分析同聚類分析。

## 睇埋
*自然語言處理
*數碼人文學

## 引咗
系統綜述

**系統綜述**（）係指系統化嘅文獻綜述。做系統綜述嘅人郁手前，要講明自己打算用咩方法摷文獻，而呢套方法有某啲內在邏輯，包括「我會用呢隻搜尋器，摷呢啲呢啲關鍵詞」等嘅資訊。

## 步驟

一般嚟講，要做系統綜述，需要考慮以下呢啲嘢：
*要用咩做標準決定包邊啲文？呢場綜述會唔會淨係睇某啲時期之間出嘅文？會唔會淨係包用某隻實驗方法做嘅研究？會唔會淨係包做喺某類對象身上嘅研究（例如今次綜述淨係睇研究昆蟲嘅動物行為研究）？會唔會排除某啲特定類嘅文（例如已知某隻統計分析方法有問題，所以用嗰隻方法嘅文冚唪唥排除）？
*用咗咩方法摷文獻？呢場綜述用咗邊啲搜尋器（睇吓 Google Scholar）摷文獻睇？用咗咩關鍵詞摷文？
*摷嗮啲文返嚟，按標準排除咗唔想要嗰啲文之後，有冇檢驗吓啲文嘅質素？有關「點樣判定一份研究嘅質素」，可以睇吓樣本大細同雙盲等嘅概念。
*有冇做元分析或者敏感度分析？
研究者最後就會畫個表出嚟，總括嗮經過咁多篩選程序淨低嘅文，講吓呢啲文（例如）用咗咩量度方法同埋搵到咩結果... 等等。

## 睇埋
*企咗喺巨人嘅膊頭上面
*資訊爆炸

## 引述
模擬

**模擬**（；，）係建立一個系統，途中想呢個系統盡可能似某一個現實世界嘅系統（想模擬嘅對象）。

## 睇埋
*電腦模擬
*模擬遊戲
科學模型

**科學模型**（）係指科學上建立數學模型，用一拃公式嚟模擬研究緊嗰樣現象。
## 睇埋
*電腦模擬
*球狀乳牛
敘事分析

**敘事分析**（）係社科上會用嘅一系列研究方法，指研究者分析某啲形式嘅故仔，例如係啲受訪者喺面談當中講嘅嘢，又或者日記等嘅文獻呀噉。
對話分析

**對話分析**（）係社科同人文上會用到嘅一種分析，集中於分析長（起碼有幾句句子咁長）嘅文字，分析啲文字內容得嚟又考慮埋語境。
象牙塔

**象牙塔**（）係指想像中一笪「俾人與世隔絕噉追求自己喜好」嘅地方。喺廿一世紀初嘅應用上，**象牙塔**一詞成日係俾人攞嚟形容學者：啲人批評話有好多學者都淨係掛住研究啲普通大眾唔會關注嘅課題，忽略「自己啲研究有冇實用價值」呢點，好似完全生活咗喺自己嘅世界入面噉，就會話呢啲學者「生活喺象牙塔入面」。

## 概念

## 睇埋
*球狀乳牛
*Laputa

## 引咗

## 拎
* Ivory Tower at Wordorigins.org
* The Ivory Tower: the history of a figure of speech and its cultural uses. Steven Shapin. *BJHS* 45(1): 1–27, March 2012
科學共識

**科學共識**（）係指某個領域嘅科學家普遍共同噉持有嘅意見或者立場，例如現代生物學上都同意進化論能夠解釋到現實。
厭勝物

**厭勝物**（「厭勝」意思係「厭而勝之」，「厭」通「壓」）又叫做**避邪物**、**幸運物**，係指用法術詛咒或祈禱以達到壓制、戰勝人、物或妖魔鬼怪嘅目的。厭勝物係民間信仰入面，作為趨吉避凶嘅物品，並成日帶有一定嘅宗教色彩。

## 參考
Švarc-Milnor 引理

喺幾何羣論入邊，**Švarc-Milnor 引理**（，又叫Milnor-Švarc lemma，Švarc 又可以串做Schwarz）指出如果一個羣G對一個空間X有一個「好」嘅作用嘅話，G同X就係擬等距同構（quasi-isometric）。下邊會畀返個詳細定義，乜嘢叫「好」嘅作用。

呢一個定理喺有擬等距同構呢個概念定義之前，已經喺Schwarz (1955)同Milnor (1968)入邊出現。Pierre de la Harpe話呢個Švarc-Milnor 引理係「幾何羣論入邊最基礎嘅觀察」，即係對成個課題好重要咁解。依家嚟講甚至有人引述呢個定理嗰陣直程叫佢做「fundamental observation in geometric group theory」，唔叫Švarc-Milnor 引理，例如可以睇Farb and Margalit，*A primer on mapping class groups*，定理8.2。

## 完整論述
喺唔同嘅書入邊呢個定理會有少少唔同，以下呢個係Bridson and Haefliger，Metric Spaces of Non-Positive Curvature嘅版本（第140頁，命題8.19）。

假設羣G對常態長度空間（proper length space）X有一個羣作用，而且呢個作用係properly discontinuous同埋餘緊緻（cocompact），咁個羣G就係有限生成（finitely generated），而且對任何一個生成集S以及任何一點p\in X，軌道映射

f_p:(G,d_S)\to X, \quad g\mapsto gp

都係一個擬等距同構。呢度d_S係G上邊對應著生成集S嘅字度量。

有啲書入邊呢一種嘅羣作用會叫做幾何作用（geometric action）。

## 術語嘅詳細解釋
一個度量空間X若果每個閉集都係緊緻嘅話，就話X係常態（proper）。

一個G對X嘅作用若果每一個緊緻集K\subset X，\{g\in G|gk\cap K\neq\varnothing\}都係有限集嘅話，就話佢係properly discontinuous。

一個G對X嘅作用若果個商空間X/G帶著商拓樸係緊緻嘅話，就話個作用係餘緊緻。配埋Švarc-Milnor 引理嘅其他假設嘅話，餘緊緻等價於存在一個閉波B\subset X令到\bigcup_{g\in G} gB=X。

## 例子
下邊例子1-5睇de la Harpe嘅書第89-90頁，例子6就睇Richard Schwartz篇文。

# 對任何n\geq 1，\Z^n呢個羣擬等距同構於歐幾里得空間\R^n
# 如果\Sigma係一個負歐拉特徵數嘅閉連通定向曲面嘅話，佢嘅基礎羣\pi_1(\Sigma)同雙曲空間\mathbb{H}^2擬等距同構。
# 如果(M,g)係一個閉連通光滑流形，佢嘅基礎羣\pi_1(M)同(\tilde{M},d_{\tilde{g}})擬等距同構，呢度\tilde{M}係M嘅萬有覆疊空間，\tilde{g}係g拉返上去\tilde{M}，d_{\tilde{g}}就係由黎量度量\tilde{g}誘導嘅路徑度量。
# 如果G係一個連通有限維李羣，帶著一個左不變黎曼度量同對應路徑度量，而\Gamma\leq G係一個一致晶格嘅話，\Gamma同G就係擬等距同構。
# 如果M係一個閉雙曲3-流形，咁\pi_1(M)就同\mathbb{H}^3擬等距同構。
# 如果M係一個完備有限體積有尖嘅雙曲3-流形，咁\Gamma=\pi_1(M)就同\Omega=\mathbb{H}^3-\mathcal{B}擬等距同構，呢度\mathcal{B}係一柞\Gamma-不變嘅極限球面（horoball），\Omega就帶著誘導嘅路徑度量。

## 參考
獨島主權爭議

**獨島主權爭議**係大韓民國、朝鮮民主主義人民共和國、日本就獨島主權歸屬嘅爭議。目前喺呢個島嘅專屬經濟區內尚未發現任何石油等海底資源，而爭論起因主要來自漁業權。獨島而家由韓國實際控制，並喺靠近韓國海區內由大韓民國海洋警察廳進行監視，更建設直升機場、碼頭同埋燈塔等設施。每年韓國海警同海軍空軍會舉行1，2次嘅防禦演習。
卑利得

**卑利得**，（），英國資深刑事。2021年1月《泰晤士報》以大字標題指出，佢係起訴香港民主運動人士嘅「恥辱之源」。

## 生平
卑利得喺法學學士畢業，喺1980年畀授予，並喺2006年被冊封做 。

卑利得因為喺香港幾單備受矚目嘅政治案件入面扮演重要角色而出名。佢曾代表香港律政司起訴前行政長官曾蔭權公職人員行為失當罪。

### 起訴香港民主運動人士
2021年1月，佢畀香港律政司聘用，起訴蘋果日報嘅創辦人黎智英，同埋其他八名喺2019年8月喺街頭抗議中共政權鎮壓反送中運動嘅民主運動人士，包括李柱銘、李卓人、梁國雄、何俊仁等。

卑利得嘅決定受到咗英國下議院外交事務委員會主席同工黨上議院議員嘅質疑。

1月14號，英國前外相聶偉敬爵士批評卑利得嘅決定，並指出好明顯審判係由於中國政府決心摧毀香港嘅民主運動而進行。聶偉敬提醒大眾，英國最高法院前院長女男爵承認，如果佢同意喺香港審理案件，佢將有一個「嚴重嘅道德問題而問自己」。

1月17號，英國外相藍韜文受訪時批評卑利得唯利是圖，指佢良心點樣過意得去，認為佢應該根據大律師行為守則拒絕受聘。

## 個人生活
卑利得鍾意閱讀同園藝，係一位羅馬天主教徒。

## 參考
幾何羣論

**幾何羣論**係數學嘅一個分枝，研究有限生成羣嘅代數性質同一啲可以被佢作用嘅空間嘅幾何、拓樸性質嘅關係。
想你 (專輯)

《**想你**》（）係范文芳喺臺灣發行嘅第三張專輯，發行日期係1999年6月2號。

## 曲目

## 出面網頁
*
LALA世界

《**LALA世界**》係香港組合Boy'z嘅第一隻音樂專輯，喺2003年4月9號推出；之後喺6月推出第二版，加收翻唱容祖兒嘅《我的驕傲》。

## 曲目

### 第一版

### 第二版

## 專輯派台歌曲成績

## 獎項
一起喝采

**一起喝采**可以係指：
*一起喝采 (劇集)：2003年劇集，由關智斌、張致恆、蔣雅文、少爺占、茜莉妹等主演
*一起喝采 (專輯)：香港組合Boy'z喺2003推出嘅專輯
*一起喝采：上述同名劇集主題曲，收錄喺上述同名專輯
不得了Family

《**不得了Family**》（**Family Better**）係香港電視娛樂製作嘅真人騷節目，由家庭議會贊助，由鄭萃雯主持，陳炳銓旁白，2022年2月27號到3月3號逢禮拜日20:00-20:30喺ViuTV播。節目搵嚟三家人參加三日兩夜嘅親子營。

## 每集一覽

## 出面網頁
*ViuTV：不得了Family

## 電視節目變遷
買不到的一餐

《**買不到的一餐**》（**Priceless Meal**）係香港MakerVille製作嘅飲食節目，由李敏、余逸思、陳俞希主持，2021年3月20號到5月29號逢禮拜日20:00-20:30喺香港電視娛樂ViuTV播。節目主持會喺香港尋訪同體驗用錢買唔到嘅一餐。

## 每集一覽

## 節目調動
*2022年4月24號：由於直播《Chill Club 推介榜年度推介 21/22》，呢個節目暫停播映。

## 註

## 出面網頁
*ViuTV：買不到的一餐

## 電視節目變遷
王若琪

**王若琪**（**Takki Wong**，）係香港女歌手。2008年正式加入樂壇。佢由歌唱老師韋綺姍介紹給當時嘅經理人認識而入行。
決定詞

**決定詞**（）係詞性嘅一種，指隻字係攞嚟同名詞一齊用，用途係指明隻名詞喺語境嘅對照係乜。

## 睇埋
*量詞
*直指詞
詞性標注

**詞性標注**（；）係自然語言處理（NLP）同相關工作上成日做嘅一種重要工序，指攞一段文字做 input，再出個 output 係同段文字入面每隻字標明佢係咩詞性嘅，即係每隻字都標明咗佢係名詞定動詞定形容詞定點。

舉個例說明，想像家陣個 input 係以下呢句粵文句子：
:`佢喺街市賣[[貝殼]]。`
做咗詞性標注，個 output 就會係類似以下噉嘅樣：
:`佢 ([[代名詞|pronoun]]) 喺 ([[介詞|in]]) 街市 ([[名詞|noun]]) 賣 ([[動詞|verb]]) 貝殼 ([[名詞|noun]])。`
喺廿世紀，詞性標注曾經係搵人手做嘅，但到咗廿一世紀初，NLP 等領域嘅發展經已有咗專化嘅演算法教電腦自動做詞性標注，例如 Python 嘅專化函式庫就索性整埋句陳述式 `pos_tag(text)` 俾用家用一句碼嚟叫部電腦做詞性標注。呢種技術喺 NLP 同語言學嘅研究（尤其係運算語言學）上都時不時會用到。

## 標注集
### 九大詞性

詞性標注做嘅嘢係「foreach 字，俾個標籤佢標明佢係邊隻詞性」。喺語言學上，一隻詞性係指一個字類，類入面嘅字冚唪唥都有同樣嘅句法功能－同一隻詞性嘅字喺「負責做句子邊部份」呢點上一樣；喺最基本上，英文同粵文入面嘅字可以分做以下呢九大詞性：
*名詞（`NN`）：一個名詞通常係用嚟指一件或者多件物件，當中「物件」可以係生物、地方、行動、諗頭以至概念呀噉，能夠做動詞嘅主語或者賓語，能夠俾形容詞形容；粵文入面**[[狼]]**（生物）、**[[香港]]**（地方）同埋**[[複雜度]]**（概念）等嘅字詞正常嚟講都係名詞。
*動詞（`VB`）：一個動詞通常都係指一啲動作，能夠由名詞做出或者做喺名詞身上；粵文入面**[[跑]]**同埋**[[諗嘢|諗]]**（**諗**可以由生物做，可以作用喺概念身上）等嘅字詞都係動詞。
*冠詞：一個冠詞會掕住喺個名詞度，表示嗰個名詞指嗰樣嘢係咪可以指定，例如英文入面嘅 **the**（指定嗰個 xx）同埋 **a**（一個 xx）噉；順帶一提，廣東話係少數有冠詞（或者類似冠詞嘅嘢）嘅漢語，會有**隻狼**（指定嗰隻狼）同埋**啲人**（指定嗰班人）等嘅字眼。
*形容詞（`ADJ`）：最基本上，一個形容詞會掕住個名詞，用嚟形容嗰個名詞嘅特性；例如粵文「藍色嘅蝴蝶」入面**藍色嘅**就係形容詞，形容佢掕住嗰個名詞（**蝴蝶**）嘅特性。
*副詞（`RB`）：攞嚟修飾動詞或者形容詞等多種唔係名詞嘅字詞；例如粵文「我真係好抱歉」入面**抱歉**係個形容詞，而**好**係副詞，指抱歉嘅程度高。
*介詞（`IN`）：通常係掕住個名詞或者動詞，表示時間或者空間上嘅關係；例如粵文「當個天黑嗰陣...」入面**當... 嗰陣**就係介詞。
*代名詞（`PRP`）：攞嚟替代名詞，費事吓吓都要出返個名詞嘅名；例如粵文「阿莊企咗喺度。佢望住窗外面嘅景色」入面個**佢**就係代名詞，代指**阿莊**。
*連接詞（`CC`）：用嚟做「連接」嘅字詞；例如粵文「我都想嚟食飯，但我唔得閒」入面嘅**但**就係個連接詞。
*語氣詞（`UH`）：用嚟表示語氣嘅字詞，好多時可以單獨噉出現；例如粵文「我估佢今晚得閒啩」入面嘅**啩**係語氣詞，表示講嗰個人唔係完全肯定，而「咦？」就係個單獨出現嘅語氣詞，表示「有少少驚訝」噉嘅意思。
### 進階詞性

唔同 NLP 架生嘅標注集（tag set）都可以唔同。Python 嘅自然語言工具箱仲會有以下呢啲進階嘅詞性標籤：

*`NNS`（名詞，眾數）
*`NNP`（固有名詞）
*`NNPS`（固有名詞，眾數）
*`VBD`（動詞，過去式）
*`VBG`（動詞，進行式）
*`VBN`（動詞，過去分詞）
*`MD`（情態動詞）
*`DT`（決定詞）
*`JJR`（比較形容詞）
*`JJS`（最高形容詞）
*`RBR`（比較副詞）
*`RBS`（最高副詞）
*`PRP`（人稱代詞）
*`PRPS`（擁有代詞）
*`TO`（英文入面嘅 **to**）
*`CD`（基數詞）
*`FW`（外文）

... 呀噉。

## 原理

詞性標注可以幾撈絞。喺英文等嘅多種語文入面，都有「一隻字既可以攞嚟做名詞，又可以攞嚟做動詞」等嘅情況，例如英文字 **mentor** 可以做名詞指**導師**，又可以做動詞指**教導**；因為噉，詞性標注唔可以齋靠簡單嘅「教部電腦自動查字典，睇吓隻字係咩詞性」嚟做；喺廿一世紀初，詞性標注有多種方法做，最簡單嘅方法係用馬可夫鏈－

馬可夫鏈係種數學模型，用一幅圖嚟表示一拃狀態以及狀態之間嘅變換機率，例如附圖 1 入面嗰條簡單嘅馬可夫鏈就係噉：條鏈有 \text{E} 同 \text{A} 兩個可能狀態；如果家陣世界嘅狀態係 \text{E}，下一刻狀態變成 \text{A} 嘅機率係 70% / 0.7，狀態繼續維持係 \text{E} 嘅機率係 30% / 0.3；如果家陣世界嘅狀態係 \text{A}，下一刻狀態變成 \text{E} 嘅機率係 40% / 0.4，狀態繼續係 \text{A} 嘅機率係 60% / 0.6。齋靠經驗可知，「手上隻字係邊隻詞性」會左右「跟住隻字係邊隻詞性」－响英文入面，動詞後面「跟名詞」嘅機率明顯大過「跟動詞」嘅，所以例如想像家陣教電腦：
*攞要睇嗰句句子；
*攞句句子頭一隻字，或者詞性最明顯嗰隻字；
*按過往嘅經驗（假設個程式睇過大量嘅語料數據），估計隻字最大機率係邊隻詞性；
*按過往嘅經驗，估計跟住嗰隻字（或者打前嗰隻字）最大機率係邊隻詞性；
*... 估到估嗮成句句子尾為止。
齋靠噉係做唔到完美嘅詞性標注，但經已有一定嘅準確度。

## 睇埋
*詞形還原
*詞幹提取
*N-gram
*語料庫
*基本語序

## 註釋

## 引咗

## 拎
* nltk tags，Python 教學
* 畀初學者睇嘅詞性標注
想你

**想你**可以係：
*想你 (專輯)，范文芳嘅專輯
*想你 (張國榮嘅歌)，張國榮嘅歌
*想你 (林保怡嘅歌)，林保怡嘅歌，無綫電視電影《鐵翼驚情》主題曲
## 睇埋
*想念你
鐵翼驚情

《**鐵翼驚情**》（）係香港無綫電視製作嘅電視電影，由林保怡、邵美琪、郭羨妮同唐文龍領銜主演，戚其義編導兼監製。

呢套電視電影係無綫電視2001年製作嘅一系列電影其中一套，及後因為爆發911事件，令呢套用劫機做題材嘅作品播出無期，最終喺2003年6月海外發行，並喺2004年2月1號喺翡翠台首播。
重組句子

**重組句子**（**Rearrange Sentences**），係一種功課、測驗或試題嘅類型，題目會列出多個詞語或單詞，作答時需要根據文法將每條題目嘅所有字詞排列成一段通順嘅句子，主要係考核學生對詞語搭配嘅掌握同句子結構嘅認識。

## 例子
題目：想／童軍／哥哥／參加／訓練
答案：哥哥想參加童軍訓練

題目：成為／音樂家／一個／我／將來／希望
答案：我希望將來成為一個音樂家

題目：夏天／炎熱／嘅／非常／天氣
答案：夏天嘅天氣非常炎熱

## 參考
許月湘

**許月湘**（，）係香港女演員，自2020年開始做過多部MV女主角，並憑《白日之下》獲得第42屆香港電影金像獎最佳新演員提名。

## 簡歷
許月湘喺香港出世，中學讀天水圍循道衞理中學，大學初頭讀香港恒生大學會計系，後轉校到香港演藝學院表演系畢業，WHIZZ《Sorrowful》（同張蔓姿和曾睿彤合作）MV女主角為代表作之一。

## 演出作品
### 電視節目（ViuTV）
*2023年：《One Day 約會實況》第3集約會嘉賓
*2023年：《無限試煉場》主持
*2024年：《準時開飯》 第294集嘉賓
*2024年：《我想身體健康》 第47集嘉賓

### 電視劇（ViuTV）
*2023年：《那年盛夏我們綻放如花》 飾 區家純
*2025年：《哪一天我們會紅》 飾 阿喵
*2025年：《翻盤下半場》飾 Zena
*2026年：《存酒人》 飾 阿寶（第9集）

### 電視劇（[[港台電視]]）
*2022年：《出發2022—手錶》 飾 蔣圓圓
*2025年：《獅子山下—1705》飾 余韻頤

### 電影
*2021年：《微妙關係——友達以上、戀人未滿篇》 飾 阿湘
*2022年：《深宵閃避球》 飾 陳海寧
*2023年：《白日之下》 飾 Jess
*2025年：《祥賭必贏》 飾 少女文菁
*2025年：《淺淺歲月》 飾 沈凱琳

### 微電影
*2024年：《夏日最美的寶麗來相片》 飾 許家文
### 舞台劇
*2018年《幸福在東鐵路上》

### MV
*2020年：陳健安 - 惡夢經
*2020年：Supper Moment - 用呼吸栽種最豔美的花
*2021年：WHIZZ - Sorrowful
*2021年：telvanni26 - apparition (feat. Coey Young) 
*2021年：方皓玟 - 你好嗎
*2021年：姚焯菲 - 
*2021年：李幸倪 - IDK 
*2021年：葉巧琳 - 難道我還未夠難
*2022年：羅凱鈴 - 且行且珍惜
*2022年：許廷鏗 - 沒有人可以為你的幸福負責
*2022年：RubberBand - 這刻我們
*2022年：柳應廷 - 離別的規矩、自毀的程序、坐看雲起時
*2023年：WHIZZ - 愚笨的事
*2023年：per se - 我們的故事未完…待續
*2023年：*Vũ. x Dear Jane - Những Lời Hứa Bỏ Quên
*2024年：陳詠桐 - 日光
*2024年：陳健安 - 戀愛腦之死
*2024年：per se - 記憶之流 flow of you

## 獎

## 參考

## 出面網頁
*
*
*
香港本色 (電視節目)

《**香港本色**》（） 係香港電視廣播有限公司製作嘅資訊節目，全節目共24集，由2015年1月18號至7月13號逢星期日19:00-19:30/19:35喺翡翠台播出。

## 每集一覽

## 出面網頁
*香港本色 - tvb.com
曾睿彤

**曾睿彤**（，）係香港女演員同舞蹈員，出道初期演出MV而出名。

## 簡歷
曾睿彤喺香港出世，讀香港演藝學院主修現代舞，WHIZZ《Sorrowful》（同張蔓姿同埋許月湘合作）MV女主角係佢嘅代表作之一。

## 演出作品
### 電視劇（[[ViuTV]]）
*2023年：《那年盛夏我們綻放如花》 飾演 郭婉儀（第15集）
*2024年：《瑪嘉烈與大衛系列 絲絲》 飾 Chole
*2024年：《無人之境》 飾 Alice（第8集）
*2026年：《存酒人》 飾 Samantha（第9集）

### 電視節目（[[ViuTV]]）
*2026年：《戀愛等高線》參加者

### 電視劇（[[香港電台]]）
*2021年：《環顧日常—無牌父女》

### 電影
*2021年：《假冒女團》飾 實習生
*2022年：《深宵閃避球》 飾 海獅隊隊員
*2023年：《流水落花》 飾 李家希
*2024年：《久別重逢》 飾 少年細炳嘅女友
*2026年：《夜王》飾 舞小姐

### 微電影
*《如果世界波有光》

### [[音樂錄像|MV]]
*2019年：陳奕迅 - 致明日的舞
*2021年：WHIZZ - Sorrowful
*2021年：方皓玟 - 你好嗎
*2021年：謝安琪 - 未見過世面的招積
*2022年：姜濤 - 作品的說話
*2022年：BILLY CHOI - 夠鐘 TIME'S UP
*2023年：呂爵安 - LOVERSE
*2023年：RubberBand - 不如散步
*2023年：Zpecial - 島嶼時間囊

## 參考

## 出面網頁
*
涌角

**涌角**，又叫**香車**，係香港舊時一個地名，喺新界荃灣西部，柴灣角、曹公潭同白田壩之間。嗰度舊時有條涌角村，皆因曾經開設製香寮，有整香嘅水車，所以嗰度又得名「香車」。隨住荃灣新市鎮嘅發展，呢個地名已經湮沒咗，只係得返條香車街。
駱錦瑩

**駱錦瑩**（，），藝名**Lok B**／**駱寶**，係澳門女藝人，屬澳門娛樂公司微辣旗下，佢老公范偉培（）亦都係微辣藝人。劉靜儀自殺後，駱氏被批評以前有份悒劉氏，所以自此仕途不順。

## 參考資料
四大天王 (電影)

《**四大天王**》（）係2006年上畫嘅港產片，由吳彥祖執導兼編劇，尹子維、連凱、陳子聰主演。

## 劇情簡介
吳彥祖、連凱、尹子維、陳子聰成立咗一隊叫Alive嘅樂隊，準備喺樂壇創出自己嘅一片天地。不過，佢哋從前輩歌手之中得知樂壇內部真實嘅一面：張學友坦白噉講，技術包裝害咗唱片業，好多資質差嘅歌手亦係渾水摸魚；黃貫中表示，踏實創作嘅人越嚟越少；謝霆鋒又話，唱片公司並唔尊重歌手嘅意見；盧巧音亦表示狗仔隊總係無理取鬧。總之，好多人都一針見血噉指出樂壇裏面嘅黑暗。事實亦證明Alive樂隊嘅成長路程荊棘密佈，先係主打歌曲俾人盜取，喺網上免費下載，其次係傳媒總係出盡心思搵出佢哋嘅緋聞炒作，第三係公司對佢哋嘅包裝越嚟越一廂情願，第四係跳舞學得唔係幾好，彩排偷懶，演唱會唔記得歌詞等醜事，顯得佢哋對夢想嘅距離越嚟越遠。

## 演員表

## 出面網頁
* 
* 
* 
*
莊詠竣

**莊詠竣**，又名**莊明偉**，係臺灣男演員，以飾演《玫瑰瞳鈴眼》、《台灣霹靂火》等類戲劇為台灣觀眾認識。

## 事件
佢曾經喺2014年遇上被男高中生示愛跟蹤，得到一啲傳媒關注。

## 參考
賴瀅羽

**賴瀅羽**（，），舊藝名**Nico**，本名**賴思澐**，係臺灣女模特兒，做過網上拍賣同雜誌服裝模特兒，亦曾經係《我愛黑澀會》嘅美眉、《大學生了沒》固定班底。

## 出面網頁
順東路

**順東路**（）係香港離島區一條路，喺大嶼山東涌東涌市中心，北面連接東涌海濱路同赤鱲角南路交界，南面連接裕東路，長約莫0.9公里。
晉環

**晉環**（）係香港南區黃竹坑站上蓋住宅物業發展項目港島南岸第一期，舊址係黃竹坑邨嘅一部份，將會喺2022年起好，總共兩座，高38層，提供800個住宅單位。
潘釗彤

**潘釗彤**（，）係香港獨立唱作女歌手，2021年正式出道。佢係樂隊「一桶恐龍」嘅主音，亦係「陳輝陽 x 女聲合唱」第三代成員。2023年佢做咗女子歌唱組合Beanies嘅成員。2024年，以自資型式推出個人單曲《不是你的形狀》並於「903專業推薦」連續上榜三星期，令個人創作事業上得到肯定。

## 演出
### 電視節目（[[ViuTV]]）
*2018年：《本地薑2》第11集嘉賓
*2021年：《囝囝女女730》第110集嘉賓
*2024年：《Chill Club 推介》第1122、1130、1134集主持

## 出面網頁
*
*
大吉嶺

**大吉嶺**（；）係印度西孟加拉邦嘅一座城市，出名大吉嶺茶同。

類:西孟加拉邦
曾善婷

**曾善婷**（，），藝名**Ashi**，係香港女歌手，係樂隊「小紅帽」嘅主音，亦係一位紋身師。

佢2020年出演ViuTV劇集《暖男爸爸》，2021年參與ViuTV選秀節目《全民造星IV》，30強止步。

## 演出
### 劇集（[[ViuTV]]）
*2020年：《暖男爸爸》 飾 蝦條

### 電視節目（[[ViuTV]]）
*2021年：《全民造星IV》參賽者

## 出面網頁
*
揚海

**揚海**（）係香港南區黃竹坑站上蓋住宅物業發展項目港島南岸第二期，舊址係黃竹坑邨嘅一部份，將會喺2023年起好，總共兩座，分別高28、33層，提供600個住宅單位。
李鳳新

**李鳳新**（）係臺灣男演員，以飾演《玫瑰瞳鈴眼》等類戲劇為台灣觀眾認識，之前曾經係軍人。
## 早年生涯
佢曾經做過中華民國憲兵少校，喺政治作戰學校28期政治學系畢業，喺中華民國國軍部隊擔任二十年嘅憲兵政戰科軍官，40歲以少校軍階退伍之後，開始佢嘅戲劇生涯。
## 參考

## 出面網頁
陀地外國人

《**陀地外國人**》（）係香港無綫電視嘅文化資訊節目，由陳嘉慧、鞏姿希、伍韻婷、布樂文主持，由2022年2月7號到5月12號逢禮拜四22:00到22:30喺J2播出。

## 每集內容

## 參考

## 出面網頁
*陀地外國人 - 主頁 - tvb.com
雪巴人

**雪巴人**（）係一支散居喺尼泊爾、中國、印度同不丹嘅民族。

## 歷史
雪巴人係遊牧民族，佢哋第一次定居喺。根據雪巴人嘅口述歷史，有四個群體喺不同時間由西藏遷移到索盧坤布，產生咗四個基本雪巴部落，然後呢四個族群逐漸分裂做而家嘅廿幾個氏族。大乘佛教嘅宗教衝突可能促成咗雪巴人喺13世紀同14世紀從西藏遷出並抵達尼泊爾嘅地區。雪巴移民喺穿越喜馬拉雅之前經過 Ü 同 Tsang。

喺1400年代，坤布嘅雪巴人喺新成立嘅尼泊爾國家入面獲得自治權。喺1960年代，隨著同中國嘅緊張局勢加劇，尼泊爾政府對雪巴人嘅影響越來越大。喺1976年，坤布成為國家公園，旅遊業成為主要經濟力量。

Gautam (1994)得出結論，雪巴人大約喺600年前從西藏遷移到尼泊爾，最初經過 Rongshar 向西，然後通過。據推測，呢一班來自西藏東部康區嘅人被人叫做「Shyar Khamba」，佢哋定居嘅地方被稱為「Shyar Khumbu」，隨著時間嘅推移，「Shyar Khumbu」嘅居民「Shyar Khamba」被稱為雪巴人。尼泊爾民族志博物館 (2001)一項研究假設而家嘅尼泊爾已經成為尼泊爾王國不可或缺嘅一部分。自古以來，雪巴人就同其他尼泊爾克拉底部落一樣，會喺喜馬拉雅地區從一個地方遷移到另一個地方，作為高山牧民同商人倖存落嚟嘅地區。

## 爬山技能
有好多雪巴人喺當地被高度評價為精英登山者同專家，佢哋對喜馬拉雅地區嘅早期探險家好有價值，喺嗰個地區嘅山峰同山口嘅極端高度充當嚮導，特別係對於攀登珠穆朗瑪峰嘅探險。而家外國人經常用雪巴人來指代幾乎所有受僱喺喜馬拉雅山登山探險嘅嚮導，唔理佢係咪雪巴人，因為咁，喺其他情況下，該術語已經成為嚮導或者導師嘅俚語。雪巴人以佢堅韌不拔、專業知識同在高海拔地區嘅經驗而喺國際攀登同登山界享有盛譽。據推測，雪巴人嘅部分攀登能力係因為基因適應咗高海拔地區嘅結果。其中一啲適應包括獨特嘅血紅蛋白結合能力同一氧化氮產量翻倍。

### 2014年珠穆朗瑪峰雪崩事故
喺2014年4月18號，一座冰塔喺珠穆朗瑪峰嘅坤布冰瀑上方坍塌，造成大量冰雪雪崩，令16名尼泊爾嚮導死亡，其中大部分都係雪巴人。

## 宗教
雪巴人普遍信仰佛教神靈、魔鬼，佢哋仲將珠穆朗瑪峰叫做「世界之母」。馬卡魯峰被尊為香卡（濕婆）神。每個氏族都崇敬某啲山峰同佢嘅保護神。

## 參考
普魯士王國

**普魯士王國**（）係一個喺而家德國北部同波蘭西部嘅王國，1701年至1918年存在。佢嘅面積係當時德國嘅三分之二。
神隱

**神隱**（，）係日本民間傳說入面嘅一個概念，指一個人激嬲咗神靈之後神秘噉失蹤或者死亡，原因係因為神靈將佢哋拐走咗帶去靈界度。

喺英文裏面，神隱通常會譯做「**spirit away**」，當中 **spirit** 係個動詞－呢隻英文詞原意係「無聲無息噉攞走」嘅意思，同時 **spirit** 呢隻字做名詞嗰陣可以係指靈噉解，所以俾人覺得意思上同日文嘅「神隱」好相似。
## 睇埋
*《千與千尋》
## 文獻
*Blacker, C. (1967). "Supernatural Abductions in Japanese Folklore". *Asian Folklore Studies*. 26 (2): 111-147.
撩鎖

**撩鎖**（）係指喺冇相應鎖匙嘅情況下嘗試開一個鎖，常見嘅做法係攞一啲又幼又長嘅特製架生嚟撩個鎖匙窿。
開元

**開元**（713年十二月—741年十二月）係唐朝皇帝唐玄宗李隆基嘅年號，用咗二十九年。

## 睇埋
* 開元之治
永嘉之亂

**永嘉之亂**係發生喺西晉永嘉五年（311年）五胡亂華末期，匈奴派兵攻陷西晉首都洛陽，大肆搶掠殺戮，西晉三萬幾人被殺，仲俘擄埋懷帝司馬熾嘅事件。

類:洛陽
切爾諾貝爾

**切爾諾貝爾**（；；中文意譯：艾草）係一座喺烏克蘭北部基輔州嘅城市，喺白俄羅斯邊境，鄰近鬼鎮普里皮亞芝，由於位於1986年切爾諾貝爾核災嘅波及範圍內而被全面疏散，淪為全球最出名嘅鬼鎮之一。

類:烏克蘭城市
列域夫州

**列域夫州**（），又譯**利維夫州**或**利沃夫州**，係烏克蘭西部嘅一個州，首府利維夫。
車涅夫茨州

**車涅夫茨州**（），大陸跟俄文譯做**切爾諾夫策州**，係烏克蘭西南部嘅一個州，首府車涅夫茨。
ROM 映像

**ROM 映像**（）係指一個電腦檔案包含咗嚟自一塊 ROM 晶片嘅數據。

喺實際應用上，ROM 映像最常見嘅用途係俾人攞嚟複製電子遊戲 ROM 咭匣嘅內容，然後攞去俾遊戲機模擬器嚟行，等用家有得喺個人電腦度打遊戲機遊戲。

## 攷
十六進制編輯器

**十六進制編輯器**（）係一種電腦程式，特徵係俾用家打開一個電腦檔案，然後俾用家睇同更改個檔案嘅數據，當中個編輯器將啲數據以十六進制數噉嘅形式嚟呈現俾用家睇。

## 攷

## 睇
*遊戲模組
累加器

**累加器**（）係 CPU 入面嘅一種寄存器，用嚟暫時儲住啲計（做算術或者邏輯運算）緊嘅數據；冇咗累加器，部機就要將每吓計算嘅結果寫落啲主記憶體度，跟住又由啲主記憶體度攞返啲數據嚟再計過。
## 攷
米高拉伊夫州

**米高拉伊夫州**（），國語跟俄文譯**尼古拉耶夫州**，係烏克蘭南部嘅一個州，面臨黑海。面積24,598平方公里，人口1,108,394（2021年）。首府係米高拉伊夫。
特諾表州

**特諾表州**（），國語又跟俄文譯做**捷爾諾波爾州**，係烏克蘭西北部嘅一個州，首府特諾表。
烏茲荷羅德

**烏茲荷羅德**（），國語譯**烏日霍羅德**，係烏克蘭西部外喀爾巴阡州嘅首府，貼住喺烏克蘭同斯洛伐克嘅邊境度。除咗烏克蘭文之外，都有唔少人講匈牙利文，人口大約11萬。

## 參考
赫爾松

**赫爾松**係烏克蘭赫爾松州嘅首府，2022年人口將近28萬人。

喺2022年俄羅斯對烏克蘭發動全面入侵之後，俄軍曾經攻佔咗赫爾松，但係畀烏軍響2022年11月收復番。